SomaliTalk.com » SOOMAALI-WAYN: Dhalashadeedii iyo Dhabar-jabkeedii | Casharkii I-aad\nDaabaco | Print | Faafin: SomaliTalk.com: Thursday, June 23, 2011 // Jawaabaha waa la xiray\nSoomaali-wayn waa erey maqalkiisa uu ku yar-yahay dhegaha inbadan oo kamid ah faca Soomaaliyeed ee maanta nool. Waxaase wax badan ku hadaaqey ereygaan labadii fac ee ka horeeyey faca dhallinyarada ah ee nasiibkoodu noqdey in ay xilligan noolaadaan. Qaar kamid ah Soomaalida ayaa waxay u arkaan ereyga Soomaali-wayn in uu xambaarsan yahay aragti la xiriirta ahaanshaheena dadeed iyo lahaanshaheena daleed. Iyagu waxay tilmaamaan ereygan in uu saldhig u ahaa madax-bannaanidii iyo midnimadii gobollada Soomaaliyeed ee xorta ah. Halka qaar kale oo Soomaalida kamid ah ay u arkaan aragti leysku dulmiyay, taas oo qeyb Soomaalida kamid ah siisay fursad ay kaga sad badsadeen qeybaha kale. Sidaas ayaa ereyga ah Soomaali-wayn, iyada oo ahayd aragti ka soo maaxday dhallinyaro Soomaaliyeed, ayaa misana lagu kala aragti duwan yahay. Laakiin waxaa dhab ah, inbadan oo kamid ah faca maanta jooga in ay ka qatan yihiin ogaalladii ay kaga beeg-qaadan lahaayeen qiimeynta aragtidan iyo waayahii ay bulshada Soomaaliyeed la soo ceyshtey.\nSoomaali–wayn, waa laba erey oo leys raacshey. Midka hore waa magac oo waa (Soomaali). Wuxuu caddeynayaa isir iyo absaxan dad leeyihiin, kaas oo ay ku tidcan tahay dhaqan iyo dheef-wadaag aanan saamaxayn in ay ku kala tagaan. Midka danbe waa tilmaame oo waa (Wayn). Wuxuu ka taagan yahay astaan muujineysa awood iyo sareyn. Tilmaanta waynidu waxay u ahaatey Eebe (kor ahaaye). Ereyga waynanka, Eebe marna waa u magac, marna waa u tilmaan. Isaga ayaa wayn, waynaan aanan nuqsaan iyo dhinaansho lahayn. Wixii isaga ka soo hara, waynanka ay sheegtaan waa mid leh xuduud iyo beeg ayan dhaafi karin. Cid kasta oo kale oo waynaan sheegata, waynankeedu waxaa raacsan dhinnaansho.\nSoomaalidu marka ay sheeganayeen waynaan oo ay curinayeen ereyga Soomaali-wayn, waxay ahaayeen dad gumoobey oo inta laga itaal roonaadey la addoonsanayay. Xilli waxay ahayd dalkoodii gobollo loo qaybsadey. Ummado ka xoog wayn ayaa inta u soo tashadey, boob iyo dhac ugu yimid. Ummadahaasi shisheeyaha ah, waxay ku habsadeen dhul iyo hanti wixii ay Soomaalidu lahayd. Dabadeed bulshadii Soomaaliyeed waa ay gumeeyeen. Sidaa darteed ereyga Soomaali-wayn, wuxuu ahaa erey ay ku doonayeen han iyo xoriyad. Wuxuu ahaa erey ku mataaneysan halgankii iyo hayaankii bulshada Soomaaliyeed ay ku doonayeen madax-bannaanidii laga mahoobiyay. Aragtidu waxay ahayd mid ay ku ururinayeen awooddooda si ay ula garramaan gumeysigan ka itaalka roonaadey ee dusha kaga fariistey. Isku soo duub oo macnaha ereyga Soomaali-wayn wuxuu ku sidkan yahay yagleylkii ummadeed oo bulsha-waynta Soomaaliyeed ku doonanayeen xaqooda. Ereygu wuxuu ahaa mid ay is-weheshanayeen ereyadii quruxda badnaa oo ay hal-abuureen dhallinyaradii axraarta ahayd ee ka hanaqaadey dhammaan gobollada Soomaaliyeed. Ereyadaas waxaa kamid ahaa SYaxyaa Waddani, Soomaaliya ha Noolaato, Soomaaliyey Toosa, Soomaaliya Soomaali baa leh, Soomaali baan ahay.\nSida la ogsoon yahay falalka weheliya hal-abuurka dhismaha iyo midka bur-burka waxaa adag kan dhismaha. Dhismaha Soomaali-wayn wuxuu ahaa mashruuc ay ku mideysnaayeen Soomaalida inteeda badan, kaas oo halgankiisu uu socdey lix iyo labaatan sano (1943 – 1969). Soomaalidu waxay markaas gaareen riyadoodii ahayd madax-bannaanida iyo midnimada laba gobol oo kamid ah shantii gobol ee loo qeybiyay dhulkii ay ku dhaqnaayeen. Isla halgaankaas ayaa sabab u ahaa in gobolka Jabuuti uu qaato madax-bannaani bishii juun sanadkii 1976-kii. Waxaa kale oo aragtidaas ay sabab u ahayd, calanka midabkiisu yahay beymadow (buluug) ee xiddigta cad dhexda kaga taal, in laga taago War-dheer, Godey, Qabri-dahare Dhagax-buur iyo Jig-jiga. Taasina waxay dhacday bishii july 1977-kii, markaas oo uu socday dagaalkii Ogaadeenya.\nHaddii hayaan dheer loo maray dhismaha Soomaali-wayn, waxaa jirta falalkii lagu bur-buriyay in si fudud looga gun-gaaray. Howl socotay muddo saddex sano ah (1991 – 1994) ayaa soo gaba-gabeysey geedkii dowladnimo ee laga dhaxlay facii axraarta ahaa. Labadaas xilli ee midna dhismaha ahaa midna bur-burka ahaa waxaa u dhexeeyay xilli kala-guur (Transitional Period). Waxay ahayd muddo qeybteedna ay sii xoogoobeysey aragtida Soomaali-wayn, qeybteeda kalena waxaa loo xaglinayay dhinaca bur-burka. Muddadaas kala-guurka ah waa 21-kii sano oo dowladdii kacaanka ahayd ay ka talineysey Soomaaliya.\nBulshada Soomaaliyeed xilliga ay ku dhalatay in ay is ururiso waxay ahayd xilli inteeda badan ay xoolo-dhaqato ahayd. Magaalooyinka waa ay ku yaraayeen waana ay yar-yaraayeen. Dadku waxay ahaayeen kuwo ku qatanaa ganacsiga iyo diblomaasiyadda xiriirineysey ummadaha adduunka. Sababtu waxay ahayd, iyaga oo dhaqaale ahaan isku fillaa oo aan dibadda uga baahney wax badan. Xoogaaga ay u baahan yihiin waxaa uga fillaa ganacsatadii tirada yareyd ee degmooyinka xeebaha ah ku dhaqnaa. Bulshada reer miyiga ah waxay lahaayeen aqoon farsamo iyo mid farshaxan oo ay ku dhistaan jaadad walba oo agab ah oo ay adeegsanayeen. Qalabkaas ayaa dhamaantiis waxay ka sameyn jireen dhirta iyo macdanta laga helo gobollada ay ku dhaqnaayeen. Agab tiro badan oo jaadad kala duwan leh ayay sameysan jireen, kaas oo tayo wanaagsan u lahaa noloshooda.\nBulshadu waxay garanaysay waxay yihiin (absaxan iyo ab-tirsi), waxay isku yihiin (xigto iyo xidid) iyo waxay leeyihiin (duddo iyo degaan). Hannaanka xoolo-raacatada ah ayaa wuxuu abuurey in ay duddo ahaan u kala fariistaan. Islamarkaas dhul kala durugsan ay xoolaha ku raacdaan. Inkasta oo ayan jirin dowlad dhexe oo isku tidicda beelaha ay Soomaalidu ka taagneyd, miasana bulsho ahaan waxay ahaayeen kuwo iska war-haya. Wixii dhacdo ah oo gobol la soo dersa, khabarkeedu si fudud ayuu ku gaari jiray gobollada kale. Qaab suugaan ah ama sheeko ah ayay ku kala war heli jireen. Geesinimada iyo isla-weynida waxay ahaayeen labada tilmaamood oo lagu faani jiray bulshada dhexdeeda. Aftahannimada iyo deeqsinimada ayaa qudhoodu waxay kamid ahaayeen tilmaamihii wacnaa oo sida xooggan loo xushmeyn jiray qofkeeda.\nXoogaggii gumeysiga waxay ku xasileen Soomaaliya dabayaaqadii qarnigii XIX-aad. Taasina waxay ka dambeysey markii ay shiiqiyeen dhamaan dhaqdhaqaaqyadii lagu diiddanaa gumeysiga ee ka curtey dacallada dhulkii ay Soomaalidu ku dhaqnaayeen. Waxaa xigey, xoogaggii gumeysiga in mid waliba uu dhankiisa ka bilaabo mashaariicdii cadaadiska ee lagaga daneysanayay Soomaalida iyo hantida ceegaagta dhulka ay leeyihiin.\nSoomaaliya waxay markaas si buuxda uga mid noqotay dowladihii qaaradda Afrika ee lagu qeybsadey heshiiskii Berliin. Bulshada Soomaaliyeed waxaa u bilaabatay taariikh madow oo ku soo korortay waaya-nololeedkoodii. Saddex xoog oo ka waawayn ayaa mar qura waxay kala qaateen degaanadii ay ku dhaqnaayeen dadka ku hadla afka Waryaa. Xoogaggaas waxay ahaayeen Faransiis oo qaatay gobolka Jabuuti. Ingiriis oo qaatay gobollada waqooyi iyo Talyaani oo qaatay gobollada Bariga, bartamaha iyo koonfurta Soomaaliya.\nReerka keliya oo Soomaalida ay xilligaas u baxsan lahaayeen si ay hiil uga helaan waxay ahaayeen boqortooyadii Xabashida ee dhanka galbeed ka deganayd. Maxaa yeeley xuquuq derisnimo iyo xuquuq xigaalo ayay kala mudnaayeen. Laakiin nasiib-darradu waxay ahayd in iyagii qudhooda uu damac ka galay in ay qayb ka helaan soomaalidan la boobayo. Halkaas ayaa Soomaaliya waxay ku noqotay jasiirad la go’doontay tilmaan ah Agoon Ayaan-daran.\nDowladihii afarta ahaa ee boobka ku qaatay dhulkii ay ku dhaqnaayeen beelaha Soomaaliyeed, kama ayan raagin in mid waliba ay ka faa’iideysato gobolladii ay nasiibka u heshey. Hadba sidii ay uga faa’iideysan lahaayeen hantida ma-guurtada ah ee ceegaagta dhulkaas ayay mid waliba ku dhaqaaqdey.\nFaransiiska markii uu gacanta ku dhigay gobolka Jabuuti wuxuu bilaabay qaabkii ugu haboonaa oo uu dakhli kaga samayn lahaa. Wuxuu ku fekerey in uu degmada ka dhiso dekad wayn, taas oo u adeegta gudaha dalka Itoobiya. Islamarkaas wuxuu raacshay dhismo-hoosaad xiriiriya dekadda iyo dhulka gudaha ah. Ujeeddadu waxay ahayd in dekadda loo helo hannaan gaadiid oo wixii ka soo degaya gaarsiiya dhulka gudaha ah, wixii ka dhoofayana ka keena gudaha oo soo gaarsiiya dekadda. Shirkaddii ugu horeysey ee qaadatay dhismaha waddada tariinka ee isku xira Jabuuti iyo Addis-ababa waxaa la yiraahdaa Compagnie Impériale des Chemins de Fer Éthiopiens.\nXubno ka tirsan aqalka boqortooyada ee Itoobiya ayaa si xooggan uga hor yimid dhismihii waddadan. Dad-waynuhuna bannaan-baxyo diidmo ah ayay ku muujiyeen sida ay uga soo hor-jeedaan. Iyagu waxay ahaayeen dad madax-bannaan oo diidi karay wixii ay gar-darro u arkaan. Sidaa darteed waxay ka biya diideen tariinka dhulkooda la marinayo oo hantida ka sameynayaan dad shisheeye ah. Waxaa kaloo diiddanaa dhismaha waddada tariinka, maamulka Ingiriiska ee ka jiray gobollada waqooyi ee Soomaaliya. Iyagu waxaa u muuqatay in uu hoos u-dhac ku imaanayo adeegga dekadda Seylac oo Ingiriiska gacanta ugu jirtay.\nUgu-danbeyntii Itoobiya iyo Boqorkeedii ahaa Menelik II-aad waa ay oggolaadeen dhismihii waddada tariinka ee xiriirisa Jabuuti iyo Addis-ababa. Wada-hadalka la xiriira dhismaha waddada tariinka, Faransiiska iyo Itoobiya waxay bilaabeen sanadkii 1889-kii. Waa markii la caleema saarey boqor Menelik II-aad. Waxaa si buuxda heshiisku u dhacay sanadkii 1893-kii. Alfred Ilg oo ahaa ijineer u dhashay dalka Swiss ayaa Menelik uga wakiil ahaa wada-hadalka. Isla ninkaas ayaa wuxuu uga wakiil ahaa Menelik, barnaamijkii dhismaha waddada Tariinka. Menelik waa uu diiday in uu wax dhaqaale ah ku bixiyo dhismaha tariinka. Wuxuu kaloo dalbaday, saamiga shirkadda in isaga qeyb lagu magacaabo. Islamarkaas faa’iidada kala-bar uu qaato, isla-markaas is-gaarsiin telegaraaf ah in shirkaddu ay ka dhisto waddada tariinku maraayo. Isaguna wuxuu bixiyay oggolaansho la xiriira in shirkaddu yeelato waddada iyo howlaheeda muddo 99 sano ah.\nFaransiiska markii uu oggolaadey shuruudihii Menelik, wuxuu guda-galay in uu dhankiisa ka bilaabo dhismihii tariinka. Shaqaalaha ka adeegayay dhismaha, intooda badan waxay ahaayeen Soomaali. Waxaa weheliyay carab. Injineerada dhismaha iyo maamulka waxay ahaayeen Faransiis. Waxaa weheliyay ciidamo Itoobiyaan ah oo iyagu shaqadoodu ahayd xasilinta nabadgelyada meelaha shaqadu ka socoto iyo in ay ilaaliyaan hantida meesha tiil oo ah qalabkii lagu shaqeynayay. Shirkaddii dhiseysey waddada tariinka waxay ka fogaatay in ay fara-gelin ku sameyso nolosha dadkii reer miyiga ahaa ee ku dhaqnaa dhulka baadiyaha ah ee uu tariinku marayay. Ma ayan dooneyn in kacdoon kaga yimaado dadka reer miyiga ah ee degaanka ku dhaqan. Waxay u daayeen degaanadii iyo ceelashii ay biyaha ka cabayeen. Taasi waxay khasabtay in shirkaddu biyo u doonato ilo kale oo ka fog meelaha ay shaqadu ka socotay. Sidaa darteed, howshii oo aanan gaarin xuduuddii ay sameysteen Faransiiska iyo Itoobiya, ayaa dhaqaalihii loogu tala-galay howsha uu gabaabsi noqday.\nCaajis dhaqaale oo ku yimid darteed ayaa shirkaddii waxaa ku yimid howl-gab. Dabadeed howshii waxaa howshii dhismaha ku soo biirey koox saamiley ah oo u dhashay dalka Ingiriirska. Waxay isku magacaabeen New Africa Company. Iyagu waxay mashruucii dhsimaha u raadiyeen saamiyo hor leh. Kadib markii ay dhaqaale u heleen ayay shaqadii dar-dar geliyeen oo muddo dhowr sano ah ay howl adag ka qabteen. Sanadkii 1901-dii, howshii socotay waxaa mar kale ku soo biiray oo dhaqaale ku darsaday saamiley Faransiis ah. Shirkaddii markaas waxay la baxday magaca ahInternational Ethiopian Railway and Constraction Company. Waxay noqotay mid si buuxda ula wareegta dhismaha iyo maal-gelinta waddada tariinka ee la gaarsiinayo Addis-ababa. Qorshaheeda koowaad wuxuu ahaa in waddada ay gaarsiiso degmada Dirir-dhabe.\nTaasi waxay dhalisay in ay isku dheehmaan masaalixdii Ingiriiska iyo Faransiiska ay ka lahaayeen geeska Afrika. Iyada oo labada dowladood uu mid waliba damac gaar ah ku jiro ayaa misana maal-qabeennadii saamileyda ahayd waxay ku khasbanaayeen in ay isu kaashadaan dhismaha waddada tariinka. Dabadeed labadii dowladood ee Ingiriiska iyo Faransiiska ayaa mid waliba waxay bilawday sidii ay uga sad badsan lahayd tan kale. Dalabaadkii iyo cadaadiskii labada dowladood ay ku kala xarig jiidanayeen, waxay ku dhacayeen Imbraadoor Menelik. Taasi waxay sababtay, sanadkii 1902-dii in Imbraddor Menelik uu diido barnaamij la xiriira in waddada tariinka la gaarsiiyo degmada Harar.\nShakiga uu Menelik ka qabay damaca labada dowladood ee waawayn, gaar ahaan Faransiiska ayaa mar walba wuxuu dib u dhigayay wada-hadalka dhismaha waddadan iyo wixii heshiis ah oo si dhakhso ah looga gaari lahaa. Taasina waxay dib u dhigtey xilligii shirkaddu ay ku bixin lahayd deymankii laga doonayay in ay soo celiso. Waxaa lagu khasbanaa in waddada si deg-deg ah lagu gaarsiiyo degmooyinka waawayn oo loogu tala-galay in ay u adeegto si loo helo dhaqaale u soo laabta saamileyda. Taasi waxay albaabada u furtay in Ingiriiska iyo Faransiiska ay isu tanaasulaan oo isu soo dhowaadaan.\nSanadkii 1904-tii ayaa labada dowladood ee imbriyaaliga ahaa waxay dhigteen heshiis is af-garad oo isu soo dhoweynaya aragtiyaalkii guud oo ay isku diidanaayeen. Heshiiskaas oo labada dowladood ay kala saxiixdeen 8/ 4- 1904-tii, ayaa wuxuu ahaa mid ay ku hagaajinayaan khilaafaadkii badnaa oo ka haystay dhamaan waddamada cari-edeg oo ay gumeysanayeen. Kama marayn heshiiska in uu wax ka taabto dhismaha waddadan. Inkasta oo heshiisku uu iridaha u furay maal-gelin mideysan in Ingiriiska iyo Faransiiska ay kaga qeyb-qaataan dhismaha waddada, misana caqabado ayaa ku yimid howlihii shirkadda. Sidaa darteed sanadkii 1906-dii shirkaddii fallis ayaa ku dhacay.\nSanadkii 1908-dii, hantidii ay shirkaddu lahayd waxaa lagu wareejiyay shirkad cusub oo la yiraahdo Compagnie de Chemin de Fer Franco-Ethiopien de Jibuti à Addis Abeba, taas oo oggolaansho u heshey in ay dhismaha waddada tariinka gaarsiiso magaalada Addis-ababa. Dood iyo khilaaf sanad socday oo dhex-martay hantiilayaashii hore iyo shirkadda, dabadeed waxaa dib loo bilaabay dhismihii waddada tariinka. Sanadkii 1915-kii waddadii waxay gaartay degmada Akaka-beseka oo Jabuuti u jirta 763 km. Addis-ababana u jirta 23 km. Bishii juun 1917-kii waddadii tariinka waxay gaartay Adis-ababa. Halkaas ayaa waxaa ku xasilay istraateejiyaddii siyaasadeed oo Faransiiska uu u qabsaday gobolkan Soomaaliyeed.


Laba Shirkadood Oo Iibiya Badeecaddo Kala Duwan ALNUUR Furniture iyo Dukaanka Dharka Dumarka Ee Habboon-Deeqa Oo Heshiis Ganacsi Wada Gaadhay – Araweelo News Network (Archive)\nHargeysa(ANN)Shirkadda qalabka guryaha iyo xafiisyada ee ALNUUR Furniture iyo Dukaanka Dharka Dumarka ee Habboon-Deeqa ayaa maanta heshiis-iskaashi ku wada saxeexday madasha ay ka socotay\ncarwada ganacsiga Somaliland ee Huteelka Maansoor ee magaalada Hargeysa.\nHeshiiskan oo ay labada dhinac u wada saxeexeen mulkiilaha ALNUUR Furniture Cabdiraxmaan Maxamed Nuur iyo mulkiilaha Habboon-Deeqa, Mrs Habboon-Deeqa ayaa dhigaya in labada shirkadoodba ay macmiil kasta oo iibsada 1 Set oo ah alaabta ALNUUR Furniture, taas oo ay u raaciyaan bedled Dharka Dumarka ee Habboon-Deeqa.\nShir-saxaafadeed ay labada mulkiile ku qabteen madasha ay ka socotay carwada ganacsiga Somaliland waxa ugu horreyn ka hadlay Mulkiilaha Shirkadda ALNUUR Cabdiraxmaan Maxamed Nuur, wuxuuna faahfaahin ka bixiyay qodobbada ay labada shirkadood isla qaateen eek u heshiiyeen, isagoo yidhi, “Sidaad la socotaan waxaynnu ku guda-jirnaa labadii maalmood ee ugu dambeeyay carwada ganacsiga Somaliland. Annaga oo ka duulayna raalligelinta macaammiishayada, waxaannu isla garannay in qof kasta oo iibsada hal set oo ah maarkadda ALNUUR Furniture oo ah ta loogu jecel yahay dalka, aannu raalligelin iyo Promotion ahaan labada cisho ee soo socda u siinno hal set oo ah maarkadda loogu jecel yahay maarkadda dumarka ee Habboon-Deeqa.” ayuu yidhi Cabdiraxmaan Maxamed Nuur.\nMulkiilaha Tukaanka Dumarka dumarka loogu jecel yahay ee Habboon-Deeqa, Habboon-Deeqa ayaa iyaduna halkaa ka hadashay, iyadoo tidhi, “Walaalkay Cabdiraxmaan ayaannu maanta ku heshiinnay inaannu annaguna siinno Bedled maryahayaga ah, haddii ay iibsadaan alaabta uu iibiyo ALNUUR Furniture”.\nHeshiiskan ay wada saxeexdeen labada shirkadood ALNUUR iyo Habboon-Deeqa ayaa noqonaya is-kaashigii ugu horreeyay ee dhex mara shirkadaha ka qaybgalay carwada ganacsiga Somaliland, wuxuuna macaammiisha u suurtogelinayaa dhammaystirka agabka guryaha iyo dharka ee ay labada shirkadood iibiyaan.


Meles Zenawi oo Xanuunkii Hayay u Dhintay\nTV-ga dowladda Ethiopian ayaa sheegay inuu geeriyooday ra'iisul-wasaarihii Ethiopia Meles Zenawi.\nMeles ayaan lagu arkin bannaanka muddo ka badan bil kaddib markii uu haleelay xanuun aan la shaacin wuxuu yahay, waxaana la dhigay cisbitaal ku yaalla dalka Belgium bishii July.\nHailemariam Desaleng, oo wasiirka arrimaha dibedda ee Ethiopia ayaa noqonoya hoggaamiyaha KMG ee xukuumadda Ethiopia\nR/wasaare Meles ayaa dalka Ethiopia maamulayay in ka badan 20 sannadood kaddib markii jabhaddii uu hoggaaminayay ee EPRDF ay xukunka dalkaasi qabsatay 1991-kii.\nSannadkii 2005-ta, Meles waxaa soo wajahday caqabadihii ugu waaweynaa kuwaasoo ka dhashay markii kooxaha mucaaradku ay sheegeen in xukuumaddu ay ku shubatay natiijada doorasho dalkaasi ka dhacday. Ugu yaraan 200 oo qof ayaa ku dhintay rabshado dhacay doorashadaasi kadib.\nDoorashadii 2010, xisbiga EPRDF iyo isbahaysigiisa ayaa helay dhamaan codadka baarlamaanka, taasoo dhalisay eedeymo cusub oo muujinaya wax-is-dabamarin in la sameeyay.\nInta uu xukunka hayay Meles, siyaasadda arrimaha dibedda ee Ethiopia ayaa waxaa hadheeyey colaad iyo xiisad uu dalkaasi la galay Eritrea. Labada dal ayaa waxaa dhexmaray dagaal ka dhacay xadka 1998 ilaa 2000, waxaana dagaalladaasi ku dhintay in ka badan 70 kun oo qof.\nSannadkii 2006, ciidamada Ethiopia ayaa galay Soomaaliya si ay ula dagaallamaan kooxo Islaamiyiin ah oo lagu eedeeyey inay hubeeyaan isla markaana tababaraan dowladda Eritrea. Ciidamada Ethiopia ayaa mar kale ku noqday Soomaaliya sannadkii hore, iyagoo qeyb ka ah dagaal ay dalal badan ka qeybgalayaan oo ka dhan ah ururka al-Shabaab.\nMr. Meles ayaa kasbaday boggaadin ku aadan horumarka dhaqaalaha, waxbarashada iyo daryeelka caafimaadka ee dalkiisa uu gaarsiiyay, waxaa sidoo kale Meles lagu tilmaamaa inuu isbahaysi iyo saaxiib la yahay Maraykanka dagaalka ka dhanka ah argagixisada, laakiin kooxaha xuquuqda aadanaha ayaa si weyn ugu canbaareeyey tacadiyo kala duwan ee xukuumaddiisu ay geysato, oo ay ku jiraan xannibaadda warbaahinta madaxa bannaan.\nMr. Meles wuxuu ku dhashay magaalada Adwa 1955, wuxuu wax ka bartay jaamacadda Addis Ababa muddo labo sanno ah ka hor inuu aanu ku biirin jabhadda TPLF oo ka mid ahayd dhowr urur oo dagaal la galay xukuumaddii Mengistu Hailemariam.\nMeles ayaa markii uu xukunka qabtay 1991, wuxuu soo noqday madaxweynaha dalkaasi muddo 4 sanno ah ka hor intii aanu qaban jagada ra'iisul-wasaaraha ee sannadkii 1995.


Rafael Nadal oo si dirqi ah ugu guuleystay ciyaartii finalka Tennis-ka ee US Open… – Hagaag.com\nPosted on 9 Seteembar 2019 by Admin in Sports // 0 Comments\nRafael Nadal ayaa soo bandhigay xirfadiisa ciyaartii Tenniska US open ee finalka Ragga, kadib markii uu ku guuleystay markiisii 19 aad ee Grand Slam, kadib markii uu ugu awood sheegtay laacibka Daniil Medvedev oo ka soo jeeda Ruushka: 7-5, 6-3, 5-7, 4-6, 6-4. Ciyaar socotay 4 saac iyo 50 daqiiqo.\nRafael Nadal oo ka xiga Rikoorka ku guuleysiga Grand Slam-ka hal guul, waxaana rikoorkaasi heysta Roger Federer oo 20 jeer ku guuleystay. Nadal ayaa la arkayey asaga oo ilmeynaya.\nNadal ayaa yidhi: “Qaabkii ciyaartu oo ay noqotay mid aad layaab u leh dhamaadkeed ayaa ka dhigeysa maalin aan la ilaawi karin.”\nTaageerayaasha Tennis-ka US open ayaa u waashay Daniil Medvedev qaabkii uu u ciyaaray iyo xirfada aadka u sareysa oo uu soo bandhigay. Taageerayaasha ayaa aad u difaacay Daniil oo la saftay, wuxuu sheegay in marka ay kororto taageeradooda ay badintiisu sii kordheysay.\nMedvedev wuxuu muujijey runtii dadaal aad u badan asaga oo u aheyd markii ugu horeysay ee finalka US Open imaado.\n“Waxaan ula jeedaa, waxay ahayd ciyaar cajiib ah. Waa sheeko la yaab leh,” ayuu yiri Medvedev. Xagaagan oo dhan wuxuu ii ahaa mid cajiib ah. Waana xasuusan doonaa daqiiqad kasta oo ka mid ah. ”\nDaniil ayaa jira 23 sano halka Nadal uu jiro 33 sano, sidaasi darteed waa nin mustaqbal ku lahaan doona ciyaaraha Tenniska ee soo socda, farihiisana ay ka muuqan doonaan Tennis-ka hadaan wax kale ku dhicin.


Mareykanka oo liiska argagixisada adduunka ku daray hoggaamiye ku xigeenka maleeshiyada Al-Shabaab - Puntland Mirror Believable Media Website\nHomeSomaliaMareykanka oo liiska argagixisada adduunka ku daray hoggaamiye ku xigeenka maleeshiyada Al-Shabaab\nJanuary 6, 2018 Puntland Mirror Somalia 0\nMaleeshiyada Al-Shabaab. [Xigashada Sawirka: AP]\nMuqdisho-(Puntland Mirror) Mareykanka ayaa liiska argagixisada adduunka ku daray hoggaamiye ku xigeenka maleeshiyada Al-Shabaab.\nBayaan kasoo baxay Waaxda Arrimaha Dibada Mareykanka shalay oo Jimce ahayd ayaa lagu sheegay in Abuukar Cali Aadan la xayiray dhammaan hantidiisa, waxaana laga mamnuucay muwaadiniinta Mareykanka in ay wax xiriir ah la sameeyaan isaga.\nAbuukar Cali Aadan oo ah nin aan aad loo aqoon ayaa Mareykanku ku eedeeyay in uu abaabulay weeraro argagixiso.\nMay 2, 2018 Gabar Soomaali ah oo katirsan haayada WHO oo lagu dilay Muqdisho\nMarch 25, 2018 Xubno katirsan Al-Shabaab oo lagu xukumay xabsi\nJune 15, 2018 Madaxweyne Cabdiweli: Puntland diyaar ayay u tahay xoreynta gobolka Sool\nApril 30, 2018 Madaxweyne Farmaajo oo tagay Beledweyne\nPuntland oo isku diyaarinaysa soo dhaweynta Madaxweyne Farmaajo\nUgu yaraan todobo qof oo ku dhimatay qarax gaari oo ka dhacay banaanka hore ee dekada weyn ee Muqdisho\nMuqdisho-(Puntland Mirror) Ugu yaraan todobo qof ayaa ku dhimatay dhowr kalena waa ay ku dhaawacmeen kadib markii qarax gaari lala beegsaday afaafka laga galo dekada weyn ee Muqdisho maanta oo Axad ah, sida ay xaqiijiyeen [...]\nHoggaamiyaha golaha Oromada oo sheegay in dagaalka dib u eegida dhulka uu Ethiopia u jihayn karo dagaal sokeeye\nWashington-(Puntland Mirror) Banaanbaxyo waa-weyn oo ay ka qaybqaateen boqolaal qof ayaa ka dhacay dalka Ethiopia asbuucyadii lasoo dhaafay. Merera Gudina, oo ah hoggaamiyaha golaha dadka Oromada, oo wareysi siiyay wakaalada wararka Reuters isagoo jooga magaalada [...]\nKoox ciidamo Turki ah ayaa sheegay in ay talada dalka la wareegeen, iyadoo meelaha muhiimka ah ee Istanbul askar la dhigay, diyaarado jog hoose ku duulayana ay dul heehaabayaan caasimada, Ankara. Bayaan laga sii daayay [...]


warkii.com » XOG: Somaliland oo Aqoonsi ka raadisay Dalal Afrikaan, Mashaariicda Yurub iyo Go’aanka DFs\nSomaliland ayaa mar kale diirada saareysa iney xariir diblumaasiyadeed la sameyso qaar ka mid ah dalalka Dunida.\nWasiirka Arimaha dibadda Somaliland Yaasiin Xaaji Mohamud Faratoon ayaa lasoo sheegayaa inuu socdaal qarsoodi ah ku tagay dalka Afrika ku yaal ee Kongo DRC\nIntii uu ku sugnaa caasimadda dalkaas ee Kinshasa ayaa waxaa uu kulamo la qaatay qaar ka mid ah Wasaaradaha dalkaas, isagoo kala hadlay sidii uu xariir diblumaasiyadeed udhexmari lahaa labada dhinac.\nInkastoo aanan la heyn faahfaahin rasmi ah oo ku saabsan jawaabta Dalka Kongo, hadana Warar laga helayo Hargeysa ayaa sheegaya in dadaaladdii socday ay guul ku dhow yihiin.\nDhawaan ayay aheyd markii Somliland ay la xariirtay Dalka Gambia ayna kala hadashay in cilaaqaad ay yeeshaan, laakiin Madaxweynaha dalkaas ayaa uga digay Wasiirka arimaha dibadda ee isla dalkaas inuusan marnaba faragelin arimaha Qaranimadda Somalia.\nSomliland ayaanan ka hadlin fashilka ay kala soo laabatay Gambia, laakiin taas badalkeeda waxaa ay soo bandhigtay xariirkii dibllumaasiyadeed ee ay la yeelatay Jasiiradda Taiwan oo dalal kooban ay la leeyihiin xariir diblumaasiyaded.\nTan iyo markii uu soo baxay xariirka Somaliland iyo Taiwan, Shiinaha ayaa soo diray fariimo ku socda Somalia iyo Somliland, laakiin Madaxweynaha Somalia ayaa ku wargeliyay Beijing in kaliya ay aqoonsan yihin qaranimadda China oo ay Taiwan ku jirto.\nSomailand ayaana si weyn uga carootay hadalka Madaxweynaha Somalia.\nDhanka kale, Somaliland ayaa mashruucyo waa weyn ka heshay ilaa sedex dal, mashruucyadan ayaa loo fasaxay kadib wadahaladii Jabuuti ee Somalia iyo Somaliland.\nDalalka kala ah UK, Denmark iyo Holand ayaa Somaliland la saxiixay heshiis lagu fulinayo afar mashruuc oo muhiim ah\nMashaariicdan oo ah kuwo ballaaran ayaa kala aha\n1 – Mashaariicdan ayaa kala ah dib u dhiska waddada isku xidha Berbera iyo Burco.\n2 – Mashruuc lagu horumarinyo Beeralayda Awdal iyo Maroodi-jeex.\n3 – Mashruuca balaarinta Biyaha Caasimadda Hargeysa ayaa ah mashruuca saddexaad.\n4 – Mashruuca Afraad ayaa ah dhismaha Deked yar oo Kalluumaysi taas oo laga dhisayo magaalo xeebeedka Maydh ee gobolka Sanaag.\nSaddexda Danjire ee Waddamadan u qaabilsan Soomaaliya ayaa sheegay in mashaariicdan lagu saleeyay Qorshaha horumarinta Qaran ee Somaliland.\nKala soco Wararkii Dalka iyo Caalamka


FALANQEYN XASAASI AH: DF Soomaaliya ma guul ayay u tahay Talaabada Mareykanka mise guuldarro Amni & Siyaasadeed? – Puntlandtimes\nFALANQEYN XASAASI AH: DF Soomaaliya ma guul ayay u tahay Talaabada Mareykanka mise guuldarro Amni & Siyaasadeed?\nMUQDISHO(P-TIMES)- Warka ku saabsan ciidamada dawladda Faderaalka Soomaaliya, gaar ahaana kuwa taageerada ka hela dawladda Mareykanka laga joojiyey taageeradii maaliyadeed ee Washignton ayaa si fudud ku gaaray furimaha dagaalka ee gudaha dalka.\nMareykanka ayaa taageero maaliyadeed & mid milateriba ku taageerayey dawladda Faderaalka, gaar ahaana ciidamada Sirdoonka & kuwa la dagaalanka Argagixisada, waxaana taageeradaas badankeeda ay qeyb ka ahayd fududeynta howlaha deg dega ah ee ciidamada dawladda Faderaalka.\nRa`iisulwasaaraha Soomaaliya Xasan Cali Kheyre oo u muuqday in uu qiil u sameynayo talaabada musuqmaasuq iyo go`aanka dawladda Mareykanka oo ahaa mid aan si toos ah saaxada dagaalka uga war-qabin ayaa sheegay in ay tanni tahay amar ka yimid dawladdiisa.\nIn la joojiyo gargaarka noocyada badan lahaa ayaa uga dhigan ciidamada dawladda Faderaalka dhabar jab weyn oo soo gaaray, waxaana cabsi weyn laga qabaa in ciidamadii heli jiray Gunooyinka & Mushaarada ay ka helaan Mareykanka ay ka baxaan furimaha dagaalka.\nMr, Kheyre ma sheegin sabab ay ugu bedeli doonaan ciidamadaas, balse wuxuu sheegay in uu socdo tirro-koob rasmi ah oo ay ku ogaanayaan ciidamada dawladda, taas oo uu ku sifeeyey la dagaalanka Musuqmaasuqa.\nShaki ma saarna in kooxaha Argagixiso ay tanni u tahay fursad kale oo muhiim ah, ayna awood u yeelan karaan in ay qortaan dagaalyahano cusub, oo ay si fudud uga heli karaan magaalooyinka dalka, bacdamaa laamaha Sirdoonka qaar kamid ah laga gooyay Mushaarka.\nIn ay hakad galaan howlgalada ciidamada dawladda ayaa ka dhigan talaabo kale oo ay heleen kooxda Al- Shabaab, waxaana ka joogsan doono guluf dagaal oo ay abaabushay dawladda Faderaalka.\nKhabiirada arrimaha ciidamada & Gaashaandhiga ayaa rumeysan in talaabada la qaaday ay u muuqanayso hiil wanaagsan oo loo galay Al- Shabaab, bacdamaa waqtiga lagu beegay uu yahay xili ay Al- Shabaab awood ahaan sii dafiicayso howlgalada ku socda awgeed.\nWasiirkii hore ee Gaashaandhiga soona noqday Taliyaha ciidamada Xooga dalka Soomaaliyeed Jen, Cabdulqaadir Cali Diini ayaa rumeysan in go’aankaas uu yahay mid aan marnaba ku imaan wadiiqo wanaagsan, wuxuuna kusifeeyey guuldarro weyn oo ku dhacday dawladda Faderaalka.\nMr, Diini ayaa leh ‘’suuragalnimada talaabada la qaaday waxay dhaxalsiinaysaa dawladda guuldarro, kaaga darane Al- Shabaab waxay u noqon doontaa fursad dahabi ah oo soo martay, si taasi uga faa’iideystaana waa in ay rajo galisaa maleeshiyadooda’’ ayuu yiri Jeneraalkan mudada xukumayey ciidamada Soomaaliya.\nMadaxweynaha Soomaaliya ayaa bishii October ee sanadkan sii dhamaanaya ku dhawaaqay dagaal lagu qaado Al- Shabaab, wuxuuna isku haleynayey ciidamada ugu badan ee ay taageerada siiso dawladda Mareykanka, kuwaas oo hadda laga joojiyey Saadka dagaalka, Cuntada iyo Adeegyada muhiimka ah oo dhan.\nRa`iisulwasaare Xasan Cali Kheyre ayaa markale dhabar jabiyey ciidamada Xooga dalka Soomaaliyeed, wuxuuna kusifeeyey kuwa aan joogin furimaha dagaalka, taas oo keeni karta jab kale oo siyaasad ahaan iyo milateri ahaanba ugu yimaada dawladda Faderaalka ee Soomaaliya.\nMareykanku wuxuu taageeraa ciidamada ugu badan ee kusugan gudaha Soomaaliya, gaar ahaana inta badan dawlad gobaleedyada dalka, kuwaas oo inta badan ujeedadoodu tahay la dagaalanka Argagixisada iyo sidda ugu macquulsan oo lagu qaban karro kuwa lagu tuhmayo falal Argagixiso.


Xukuumaddu maxay ka tidhi in Ciidamo Jabuuti leedahay la wareegeen Magaalada Saylac? | Somaliland.Org\nFebruary 27, 2010\tHargeysa (Somaliland.Org)-Taliyaha Ciidamada Xeebaha galbeedka Somaliland Maxamed Cismaan Xudhuun, ayaa ka hadlay war ku saabsan Ciidan ka socda Dalka Jabuuti oo la sheegay in uu la wareegay Magaalada Saylac oo beri la filayo inay ka dhacdo Caleemo-saarka Ugaaska Beesha Ciisaha. Waxaanu sheegay in M/weyne Rayaale isaga u xilsaaray xaaladda amni ee deegaannadaas.\nWarar sheegaya in Ciidamo ka socda Jamhuuriyadda Jabuuti oo la sheegay in ay sugayaan ammaanka Madaxweynaha Jabuuti Ismaaciil Cumar Geele oo la filayo in uu ka qaybgalo Caleemo-saarka Ugaaska Ciisaha, ayaa isa-soo-tarayay. Hase ahaatee, Taliyaha Ciidamada Xeebaha ee gobollada galbeedka Maxamed Cismaan Xudhuun oo Wargeyska Ogaal Khadka Telefoonka kula xidhiidhay isaga oo ku sugan magaalada Geerisa ee gobolka Salal, ayaa sheegay in isaga Madaxweyne Rayaale u xil-saaray sugidda ammaanka Deegaankaas. Waxaanu sheegay in aanay jirin Ciidan Direys ku lebbisan oo ka socda Jabuuti deegaankaa jooga, marka laga reebo Ciidamada nabad-sugidda ee Dharcadda oo uu sheegay in aan la aqoonsan karin. “Waxa habeen dambe (caawa) soo hoyana (imanaya Saylac) Ugaaskii Ciisaha, kaas ayaanu tegaynaa oo aanu aroorta (maanta) u baxaynaa. Laakiin, weli Ciidan aan ahayn ka aan anigu Taliyaha ka ahay oo ka shaqaynayaa ma jiraan, mana imanayo. Way dhici kartaa inay jiraan kuwo Dharcad (Sirdoon) ah (oo Jabuuti ka socda), waayo lama kala yaqaano dadka Dharcadda ah, balse wax Direys Ciidan ku lebisani ma joogaan.” Ayuu yidhi Mr. Xudhuun oo u waramay Wargeyska Ogaal.\nMar aanu wax ka waydiinay in ay qorshaha ku jirto in Ciidamo ka socda Jabuuti ay yimaadaan Saylac iyo guud ahaan dhulka Somaliland iyo sida uu u arko haddiiba ay dhacdo, ayaa wuxuu ku jawaabay oo uu yidhi, “Xaqiiqatan waa wax aan la yeeli karin, anigaanba yeelayn inay yimaaddaan oo qofna ma yeelayo shaqadaada ha qabto, laymana soo sheegin. Sababtoo ah, Madaxweynahaa ila soo hadlay, aniga ayaanu ii xil saaray hawsha amniga ilaa ay dhammaanayso hawsha Caleemo-saarku. Waxaanan u xilsaaranahay Lawya-caddo ilaa Saylac oo ah inta la soo marayo.” Ayuu yidhi Maxamed, waxaanu intaa raaciyay oo uu yidhi, “Sababtoo ah, Wararku waxay sheegayaan in ilaa 1,500 oo Ergay oo ka kala socda Dalalka Jabuuti, Itoobiya iyo Somaliland ay ka qayb galayaan, waxaana ka qayb galaya Wasiiro Somaliland ka socda.”\nPrevious PostRa’iisal-Wasaarihii hore ee Soomaaliya oo dafiray waxay Somaliland qabsatayNext PostDawladda Soomaaliya oo Somaliland uga digay Weerarada iyo khataraha Kooxda Al-Shabaab\tBlog


Home Wararka Guudlaawe & Qoor Qoor oo ku qanciyay Bashiir Goobe in uu...\n[XOG] Guudlaawe & Qoor Qoor oo ku qanciyay Bashiir Goobe in uu ka dhex baxo Rooble & Farmaajo\nFaahfaahin dheeraad ah aya laga helayaa sababihii keenay inuu madaxweynaha xilkiisa dhammaaday ee Maxamed C/llaahi Farmaajo uu ka hor yimaado magacaabidda Jen. Bashiir Maxamed Jaamac ee Agaasimaha NISA.\nKulankii koowaad ee Farmaajo iyo Maxamed Xuseen Rooble ayaa heshiis laga gaaray arrintan, kadib markii ay Farmaajo iyo Rooble si kala gaara ula kulmeen Taliyeyaasha ciidamada iyo Guddoomiye ku xigeenka Golaha Shacabka, kadibna kulan guud ay yeesheen Farmaajo iyo Rooble Talaadadii 7 September 2021.\nJen. Bashiir Maxamed Jaamac oo xilka Agaasimaha NISA u magcaabay Ra’iisal wasaare Rooble ayaa kulan gaara la yeeshay Farmaajo iyadoo ka wadahadlay xaaladda NISA iyo sida khilaafka looga saari karo, laakiin waxaa la sheegay inuu Farmaajo isbedelay 24 saacad kadib.\nXogta la helay ayaa sheegeysa in heshiiskii hore iyo go’aankii Farmaajo la qaatay Rooble iyo Jen. Bashiir Maxamed Jaamac uu meesha ka baxay markii ay shir gaara la yeesheen taliyeyaasha Milateriga iyo Asluubta oo Farmaajo uga digay inuu NISA u dhiibo Jeneraal Bashiir Maxamed Jaamac, waxaa kaloo kulankaasi ku sugnaa Taliyaha Booliska.\nSaraakiisha NISA oo ay ku jiraan Fahad Yaasiin iyo C/llaahi Kulane ayaa sidoo kale diiday in Bashiir Goobe Hoggaamiyo hay’adda NISA, taasoo ay ugu wacan tahay awood qeybsiga Beelaha iyo halista ah inuu ogaado arrimo Hay’adda soo maamushay oo qarsoodi ah.\nSida MOL aay xogta ku heshay Fahad Yasin oo laba jeer ka badan la hadlay Bashiir Goobe ayaa ugu danbeyntii ku qanciyay in uu ka gaabsado magacaabistiisa isla markaan ka meer meero in uu tago xarunta NISA.\nBashiir Goobe oo ah shaqsi farabadan ayaa waxaa ku adkaaday in uu labada dhinac mid la safto, waxaana xogta aay sheegeysaa in sidoo kale aay la soo hadleen Guudlaawe & Qoor Qoor oo ku qanciyay in uu ka dhex baxo Rooble iyo Farmaajo.


Somaliland iyo Puntland oo midkood Buur dheer dul-taagan yahay midkoodna u muuqdo inuu ka gudbayo | Berberanews.com\nHome WARARKA Somaliland iyo Puntland oo midkood Buur dheer dul-taagan yahay midkoodna u muuqdo...\nSomaliland iyo Puntland oo midkood Buur dheer dul-taagan yahay midkoodna u muuqdo inuu ka gudbayo\nGoroowe+Hargeysa-(Berberanews)- Maamuullada Somaliland iyo Puntland oo sannadihii sagaashamaadkii lagu kala dhawaaqay inay yihiin maamullo dawli ah oo ka madax-bannaan Soomaaliya, inkasta oo ay Puntland qaadatay maamulka faderalka oo ay weli Soomaaliya ka sii mid tahay, haddana waa is-maamul hawlihiisa u madax-bannaan.\nHalka ay Somaliland 1991-kii kaga dhawaaqday inay tahay maamul dalkii la isku odhan jiray Soomaaliya dib ugala soo noqday madax-bannaanidiisa, ka dib markii ay 1960-kii xornimada ka qaadatay Ingiriiska oo ay la midawday Soomaalidii Talyaanigu gumaysan jiray. Hase-yeeshee, inkasta oo ay Somaliland 20-ka sano ee ay jirtay ku tallaabsatay horumarro dhinacyo badan ah oo la taaban karo, sida nabadgelyada, dimuquraaddiyadda, dhismahaha golayaasha dawladeed oo doorasho ku yimi, Ganacsiga Xorta ah, Dastoor iyo Lacag u gaar ah, Hannaanka Xisbiyada badan, Xidhiidhka caalamiga ah iyo arrimo kale, haddana, waxa maanta soo waajahay caqabado kala duwan oo u muuqaal ahaan u eekaan kara mustaqbalka haddaan wax laga qaban kuwa Soomaaliya ka taagan, gaar ahaan dhinaca maamullada badan ee dalkaas lagaga dhawaaqo sannadahan u dambeeyey.\nKa dib markii ay 2011 iyo 2012 ay curteen ku dhawaaqista Maamul-goboleedyo ka madax-bannaan Somaliland, waloow aanay weli hana-qaadin, haddana waa arrimo dhibaatadooda leh oo horseedi kara inay kowo kalena soo baxaan, haddaanay dawladdu tallaabadan ka qaadin, isla markaana qorshe cadad ka yeelan arrimahaas, sida uu qeexayo Dastoorka Jamhuurriyadda Somaliland oo dhigaya inay muqaddas tahay midnimada dal ahaaneed iyo dad ahaaneed ee Somaliland. Maamulladaas la doonayo in Somaliland laga falliidho waxa ka mid ah Maamulka Awdal State oo ay koox qurbo-joogga reer Awdal ka mid ahi dalka dibeddiisa kaga dhawaaqeen, hase ahaatee, aan wax gudaha ka shaqeeya ahayn. Halka maamulka labaadna dabayaaqadii toddobaadkii hore lagaga dhawaaqay Shir Beesha Dhulbahante uga socda degmada Taleex ee gobolka Sool, hase ahaatee, aan weli magiciisa la shaacin,balse la sheegay in gebagabada shirka lagu dhawaaqi doono.\nGeesta kale, Maamul-goboleedka Puntland ee Soomaaliya oo 1996-kii lagu dhawaaqay inuu yahay ismaamul gaar ah, hase ahaatee Soomaaliya ka tirsan, ayaa inkasta oo aanay nabadgelyo ta Somaliland u dhigantaa weli ka hana-qaadin, haddana ah meesha labaad ee dalkii Soomaaliya la isku odhan jiray nabad iyo maamul dawladeed ka jiro, marka laga reebo Somaliland.\nMaamul-goboleedka Puntland, oo isagu si buuxda wax ula qaybsada maamul kasta oo Soomaaliya loo soo dhiso, ayaa hadda u muuqda mid horumar ku sii tallaabsanaya sannadba sannadka ka dambeeya dhinaca wax soo saarka. Waxaan toddobaadkan daboolka ka qaaday Madaxweynaha maamulkaasi inay Ceelkii Shidaal ee ugu horreeyey ee laga qodo dalka Soomaaliya abid laga bilaabay dhulka Puntland. “Muddo ka badan 40-sano waxa la sheegi jiray in Soomaaliya uu shidaal ku jiro, inkastoo muddo la isku mashquuliyay haddana Puntland waxay billowday inay dedaal u gasho sidii lagu soo saari lahaa khayraadka dabiiciga ah.” ayuu yidhi MadaxweyneFaroole.\nSidoo kale, Faroole wuxuu sheegay in khilaaf badan uu ka dhashay howshan, isla markaana uu isagu xalliyay dibna ay u galeen heshiis cusub, kaasoo hadda gaadhay heer la billaabo in Ceelka shidaal ee ugu horreeyay laga qado Soomaaliya. Waxaanu yidhi; “Marka howshan lagu guuleysto, waxaan doonaynaa inaan ka billowno howlo kale gobolka Nugaal.” Waxaanu Faroole sheegay in dhaqalaha kasoo baxa shidaalkan lagu fulin doono howlo badan oo hore ay dhaqaale ugu waayeen. Cabdiraxmaan Faroole waxa uu sidaa ku sheegay waraysi uu shalay siiyey Idaacadda BBC-da.\nDhinaca kale, Madaxweynaha Puntland wuxuu sheegay in maamulkoodu uu dad badan u qabtay falal ammaan-darro oo ka dhacay Boosaaso, waxaanu eedda inteeda badan dusha ka saaray dadka reer Koonfureedka ah. Mar la weydiiyay in dadka u dhashay Puntland ay mas’uul ka yihiin falal ammaanka wax u dhimaya ayuu sheegay inay taasi jirto balse looga badan yahay, wuxuuna difaacay in maamulkiisa uu celinayo dadka ka imaanaya Koonfurta Soomaaliya.\nSi kastaba ha ahaatee, waxa muuqata in Somaliland uu soo gaadhay, isla markaana baro dhaafinayo maamul-goboleedka Puntland, haddii ay xaaladaha Somaliland ka jira ee iyada gudaheeda la isku mashquuliyey aan xal wax lagaga qabto loo helin. Inkasta oo aan Somaliland iyo Puntland midkoodna dunida ka haysan aqoonsi buuxa, haddana waxay dawlado badan oo dunida ahi ula macaamilaan si toos ah iyo si dadban labadaba.\nPrevious articleXawaalada Soomaalida Minnesota oo maanta dib u bilaabay Lacag diris Xaddidan xayiraad la saaray ka dib\nNext articleVideo: Sharaab iyo Saabuun tiro badan oo isku soo gaadhay Dekedda Berbera ka dib markii ganacsatadu diiday inay cashuurtaan\nC. Noor January 15, 2012 at 3:44 PM\nWeligey nin Somalander sidaas caqliga badn u hadla ma arag. Waxaan kaa codsan lahaa inaad faallo ka qorto qodobadaan:\n1. Waxaad cabbirtaa dhulka Daaroodka Somaliland degaa inta uu le’eg yahay\n2. Waxaad cabbirtaa dadka Daarood ee Somaliland wax ku leh tira ahaan inta ay le’egyihiin.\n3. Waxaad eegtaa dhulka ay deggan yhiin siduu Somaliland Xasaasi weliba Straateggi ah ugu yahay oo wax ka yar 24 saac aqoonsiga aad rabto UNDERMINE lagu samayn karo.\n4. ugu dambayn bal eeg dawlladda Somalialnd cidla ayey ka taagan yihiin.\nMarka halays weydiiyo oo halla yiraahdo dee nimanku horta waxuun jago sare ah ma u qalmaan. Samaroon ha ii tirin Madaxweyne maad siine Allaa la doontaye, yaad wax u oggashay?\nWaar arrimahaas eeg oo bal ma uun faallo ka qor nimanka landers-ku ha arkeene wixii isku koobeen. Dee Maxamed Siyaad sidaas mahayn.


ugu wanaagsan iPhone Photo Transfer si ay u gudbiyaan iPhone Photos\n> Resource > iPhone > Sidee si ay u gudbiyaan iPhone Photos\n"Qof kasta oo iPhone qalab kala iibsiga sawir in ay ku taliyaan? Waxaan jeclaan isticmaalaya iPhone sida kamarad si sawirro loo qaado meel kasta wakhti kasta. Run ahaantii waxaan u baahan app ah kala iibsiga iPhone sawir xirfadeed si ay u caawiyaan ii photos wareejiyo dhexeeya iPhone iyo computer. Sarbeebta? Thanks!"\nWixii iPhone users kuwaas oo u baahan in ay waqti ka wareejiyo photos iPhone in mar, waa mid aad u lagama maarmaan ah in ay suuqa kala iibsiga ka iPhone sawir xirfadle, sababtoo ah Lugood aan sawiro ka iPhone bedeli karaa computer. laftiisa iPhone ma jecli waa ku disk adag saari karo oo aan aad karaa si toos ah u gudbiyaan sawiro iPhone ama ka. Xaaladdan oo kale, waxaad u baahan tahay in la raadiyo ah iPhone kala iibsiga sawir aalad internet ka. Si loo badbaadiyo waqtiga aad, halkan waxaan jeclaan lahaa in aad ku talin Wondershare TunesGo Retro , qalab xirfadle ee loogu talagalay iPhone.\nIsku day inaad ka iPhone Photo Transfer ugu fiican hadda!\nFiiro Gaar ah: Kala TunesGo Retro (Windows) & TunesGo Retro (Mac) ayaa laga heli karaa. Waxaad isku dayi kartaa iyaga si xor ah aad Windows PC ama Mac.\nMaxaad Wondershare karaa TunesGo Retro samayn?\nWondershare TunesGo Retro (Windows) iyo Wondershare TunesGo Retro (Mac) ha kuu soo gudbin sawiro iPhone, labadaba Photo Library iyo Roll Camera, in computer u gurmad. Iyo haddii aad u baahan tahay, waxa kale oo aad dajiyaan karaa sawiro ka computer si iPhone si deg deg ah. Intaa waxaa dheer, waxa aad ku xoojiya sidii ay tirtirto photos aan la rabin on iPhone.\nSida loo isticmaalo iPhone Photo Transfer si ay u gudbiyaan sawiro iPhone\nIn tutorial, waxa aanu qaadan sida loo isticmaalo Wondershare TunesGo Retro (Windows) sida tusaale si ay u gudbiyaan sawiro iPhone. Haddii aad tahay qof user Mac ah, isku day in version Mac ah. Tallaabooyinka ku dhowaad isku mid yihiin.\nIsticmaal iPhone USB cable in ay ku xidhmaan iPhone la PC. Daah-Transfer iPhone Photo oo u aqoonsadaan doonaa iPhone oo tus in uu furmo suuqa hoose. Qalab iPhone Tani waa si buuxda u la jaan qaada Windows 8, Windows 7, Windows XP, iyo Windows Vista. Hoos waxaa ku qoran si dhekhso ah u iPhone Photo uu furmo suuqa hoose Transfer.\nTallaabada 2. Transfer iPhone Photos\nGuji "Sawirro" dhinaca bidix ee suuqa hoose, waxaad ka arki kartaa iPhone Camera Roll, albums Photo Library iyo Photo halkan ku qoran. Waxaad riix kartaa shay kasta si aad u aragto sawiro iyo dhoofin in computer ama guji Photo Library ama albums Photo inay dajiyaan sawirada kombiyuutar.\nBedelka Photos ka iPhone Photo Library in computer .\nBedelka Photos ka iPhone Camera Roll in computer .\nBedelka sawiro ka computer si iPhone Photo Library .\nIsku day iPhone Photo Transfer hadda!\nDaawo Video ah in ay bartaan sida ay u gudbiyaan iPhone Photos\nSidee si ay u gudbiyaan Music ka iPad in Laptop\nTababare Best iPhone Photo loo maareeyo iPhone Photos


Madaxweynaha Dawlada Puntland oo kormeer ku yimid Wasaarada Deegaanka. | MOEACCPL\n18th September 2016 at 7:14 am By admin\nMadaxweynaha dawladda Puntland Dr. Cabdiweli Maxamed Cali Gaas ayaa subaxnimadii hore ee saaka kormeer shaqo oo kedis ah ku yimid xarunta dhexe ee wasaarada Deegaanka, Duurjoogta iyo Dalxiiska dawlada Puntland.\nXilligii uu Madaxweynuhu kormeerkiisa ku tegey xarunta Wasaarada ayaa waxaa ku sugnaa dhammaan Masuuliyiintii iyo shaqaalihii xarunta, iyadoona ay si wanaagsan u soconaysey hawl maalmeedkii caadiga ahaa ee Wasaarada.\nMadaxweynaha ayaa markii uu kormeerkiisa ku tegey wasaarada waxaa uu mid mid u waraystay shaqaalaha ka hawl-gala Wasaaradda oo ah dadka qabta shaqooyinka dhabta ah ee ay Wasaaraddu fuliso isla markaana u badnaa dad dhallinyaro ah oo ay ka muuqatey karti iyo firfircooni dheeraad ah.\nSidoo kale Madaxweynuhu waxa uu Wasiir ka wasaarada Dr. Cali Cabdullaahi Warsame kulan gaar ah kula qaatay xafiiskiisa isagoona si hoose uga xog waraystay guud ahaan siyaasadda Wasaaraddiisa, qorsheyaasha u degsan iyo caqabadaha hortaagan.\nUgu dambayn Madaxweynaha ayaa ku ammaanay dhammaan masuuliyiinta xarumahaasi iyo shaqaalaha ka hawl-galaba shaqooyinka baaxadda leh ee ay qabteen iyo dedaallada dheeraadka ah ee ay muujiyeen isagoona kula dar-daarmay in ay sii dar-dar geliyaan baahinta adeegyada ay u hayaan bulshada.


Wararkii ugu dambeeyay Imaaraadka oo joojiyay howlihii Boosaaso +SAWIRO – Mareeg.com somalia, World News and Opinion.\nTuuryare 14 April 2018 14 April 2018\nmadax iyo saraakiil ciidan oo ka tirsan dowladda Imaaraadka Carabta ayaa maanta ka Ambabaxay Boosaaso, waxaana la sheegay in ay dalkooda dib ugu laabteen.\nSaraakiisha Maanta ka duushay garoonka Boosaaso ayaa la sheegay in ay aad u badnaayeen , islamarkaana loo fahmikaray horudhac guurid.\nWaxaa la sheegay in ay ka shaqeyn jireen tababarka iyo taakulaynta ciidamada bilayska badda Punland ee PMPF (Puntland Maritime Police Force) ,islamarkaana ay mushaarkooda bixin jireen.\nWaxaa sidoo kale ay qaateen qalab yaallay garoonka waxaana ay ka tageen agabkii ciidan ee ka yaallay Puntland.\nMa jiro wax war ah oo kasoo baxay Puntland oo ku aadan in maanta garoonka ay ka ambabaxeen Saraakiil u dhalatay Imaaraadka Carabta.\nWaxaa sidoo kale jira in Muddo Saacado ah lagu xanibay Garoonka Magaalada Bosaaso diyaaraddii ay raaci rabeen ka dib markii ay baaris diideen.\nCiidamada Ammaanka ayaa Dhawaan gacanta ku dhigay lacag dhan 9.6 Milyan oo doolarka Mareykanka oo Imaaraadka ay wateen laguna qabtay Garoonka Aadan Cadde, inkastoo Imaaraadka ay sheegeen inay aheyd lacag loo waday Ciidamada Imaaraadka ay tababaraan.\nXiriirka Imaaraadka iyo dowladda Soomaaliya ayaa xumaaday wixii ka dambeeyay, markii Garoonka Aadan Cadde lagu qabtay lacagta Imaaraadka ay lahaayeen.\nMadaxweynaha Soomaaliya oo gaaray Sacuudiga +SAWIRO


FALLO:- Dowladda Federalka ma uga faa’ideysan kartaa Fursad Diplomaasiyadeed ee Caalamka si loo dhowro Midnimadda Qaranka ???? – idalenews.com\nFALLO:- Dowladda Federalka ma uga faa’ideysan kartaa Fursad Diplomaasiyadeed ee Caalamka si loo dhowro Midnimadda Qaranka ????\nMirihii Halgankii Dowladihii KMG ee ay kala hoggaamin jireen Madaxweyne Sheekh Shariif Sheekh Axmed iyo Madaxweynihii geeroiyooday, Allaha U Naxariistee Kornel C/llaahi Yuusuf Axmed ayaa waxaa hooddo u leh inay ka macaashaan Madaxweynha Xilligan, Xasan Sheekh Maxamuud Calasow iyo xubnaha kale ee Dowladda Rasmiga ee Somalia, oo iyagu ku cusub Masraxa Siyaasadda iyo Hoggaaminta Qaranka.\nIn ka badan 20-sannadood ayey Somalia dibad-joog ka ahayd Masraxa Diplomaasiyadda Caalamka, inkastoo ay Beesha Caalamka horey qaab hooseeya kula dhaqmi jirtey Dowladihii KMG, kuwaasi oo u soo kal-adeegay Xilliyaddii adkaa, siiba dagaallddii cuslaa ee ay Kooxda Alshabaab kala kulmeen.\nDowladdihii KMG oo iyagu taageero Gobaleed iyo mid Caalami ah u kaashaday si loo waabiyo Himilladdii Kooxda Al-qaacidada Somalia, ayaa lagu ammaani karaa inay culayska saareen Difaaca Dowladnimadda iyo Khatartii Alqaacida la maaganaayeen Masiirka dalkeenna iyo dalkeenna.\nHaddaba, Waayaha Cusub ee Dowladda Federalka ee ay ku hiigsanayso sallaanka Siyaasadda Caalamka, ayaa u muuqata mid ay Dowladaha Caalamka albaabadda u wada fureen, si boorka looga jafo Xiriirka Diplomaasiyadeed iyo Wax-wada-qabsi, iyadoo Dowlad kasta indhaha ku hayaan Danahooda Qaran ee ku aadan Dalka Somalia.\nSafarkii Madaxweyne Xasan Sh. Maxamuud uu dhawaan ku tegay dalka Maraykanka, ayaa lagu tilmaami karaa inuu noqday mid Guul Diplomaasiyadeed xambaarsan, isla markaana Dowladda Maraykanka looga kasbaday Dib-u-soo-nooleynta Aqoonsiga Dowladda Somalia iyo Xiriirkii labada dal oo go’naa tan iyo sannadkii 1991-kii.\nAqoonsigan cusub ee Madaxda Dowladda Maraykanka ayaa laga dareemi kara inay meel iska dhigeen gocshadii xanuunka badnayd ee Ciiddankooda Rangerska ka soo gaartay Hawlgalkii Fashimay ee Rajo-soo-celinta Somalia, taasi oo lagu dilay 16-Askari, laguna dhaawacay 80-kale.\nXeeldheerayaasha ayaa rumeysan inuu Aqoonsigaasi dhabaha u xaariayo inay Dowladaha Caalamka dib u soo celiyaan Xiriirkooda dalka Somalia, maadama Somalia ku taallo Mandiqad Istaraatijiyad leh, wallow ay bahal-galeen noqotay.\nFalaanqeynta Aqoonsiga Aqalka Cad ee laga dhawaajiyey ayaa waxa uu farriin cad u yahay Hoggaamiyayaasha ku talamayey Gooni-goosashadda Goballadda W/galbeed ee dalka Somalia, oo iyagu naxdin siyaasadeed ka qaaday Go’aanka Maraykanka, una arkeen Aqoosniga Dowladda Federlka mid soo af-meeray doonistoodii ahaa inuu Caalamka u aqoonsado dal madax-bannaan.\nXeeldheerayaasha ayaa rumeysan inuu Aqoonsigaasi si cad looga dheehan karo in Midnimadda Somalia tahay mid muqadas ah, iyadoo ay Beesha Caalamka rumeysan tahay inay Jamhuuriyadda Somalia loo aqoonsan yahay Hal Qaran oo mideysan oo leh Xuduudihii sannadkii 1960-kii.\nSiyaasiyiinta Gooni-goosadka Somaliland u ololeeya, kuwa Mucaaradsan Aragtidaasi iyo inta badan Dadweynaha ku nool Goballadda W/galbeed ee dalka Somalia, ayaa waxay hadal-hayaan Aqoonsiga Dowladda Maraykanka ee Midnimadda Somalia, iyagoo u kala fasirtay siyaabo kala duwan.\nEng. Faysal Cali Waraabe oo hoggaamiya Xisbi Mucaaradeed, ayaa sheegay inuu Aqoosnigaasi bohol ku riday Rajaddii ku aadanayd Aqoonsiga Gooni-go’a Somaliland.\nSidoo kale, waxaa ka hadal u baahan yahay Mustaqbalka Wada-xaajoodkii u socday Dowladdda Somalia iyo Maamulka Somaliland ee GoballaddaW/galbeed, iyadoo aan la ogeyn inuu sii soconayo Wada-xaajoodka iyo inuu meesha ka baxay.\nMadaxweyne Xasan Sheekh Maxamuud, oo wax laga weydiiyey Gooni-goosadka Somaliland, waxa uu ku celiyey inaan marnaba gorgortan laga geli karin Midnimadda Somalia.\nSi kastaba ha ahaatee, waxaa isweydiin mudan Dowladda Federalka ma ka faa’ideysan kartaa Fursadda Diplomaasiyadeed ee Caalamka, dib-u-soo-celinta Haykalka Dowladnimo, Soo-celinta Nabadda, Dib-u-heshiisiinta, dhismaha Maamul-gobaleedyadda iyo dhowridda Midnimadda Qaranka?\nWaa hawl adag oo u baahan Waddanimo iyo Dulqaad isku soo dumi kara Ummadda Soomaalida ee kala qoqoban, si loo soo celiyo Midnimadda Qaranka.\nHelary Clinton ‘’Xiriirka Somalia iyo Mareykanka kuma ekaan doono aqoonsiga’’


Farmaajo oo soo saaray amar madaxweyne oo uu uga horyimid tallaabooyin uu qaaday Rooble - Caasimada Online\nHome Warar Farmaajo oo soo saaray amar madaxweyne oo uu uga horyimid tallaabooyin uu...\nFarmaajo oo soo saaray amar madaxweyne oo uu uga horyimid tallaabooyin uu qaaday Rooble\nMuqdisho (Caasimada Online)- Madaxweynaha waqtigu ka dhamaaday Maxamed Cabdullahi Farmaajo ayaa soo saaray qoraal uu ku jebinayo go’aano horay uga soo baxay xafiiska Ra’iisul Wasaare Rooble.\nSidoo kale qoraalka Farmaajo ayaa u muuqda mid jawaab u ah tallaabadii uu galabta qaaday guddoomiyaha golaha shacabka Sheekh Aadan Madoobe oo taliyayaasha ciidamada amray inay hadda kadib isaga ka amar qaataan.\nFarmaajo ayaa qoraalkiisa ku xusay laba Agaasime wasaaradeed oo dhawaan xilalka laga qaaday, kuwaas oo xil ka qaadistooda uu waxaba kama jiraan kasoo qaaday.\nHoos ka akhriso qoraalkaan ka soo baxay xafiiska Farmaajo\nMadaxweynaha Jamhuuriyadda Federaalka Soomaaliya Mudane Maxamed Cabdullaahi Farmaajo oo ka hortagaya ku takri-falka awoodda dowladnimada, musuqmaasuqa maamul iyo xadgudubka ka dhanka ah shaqaalaha qaranka;\nMadaxweynaha oo tixraacaya Xeerarka jiheynayey maamul wanaagga iyo ilaalinta danta guud ee uu soo saaray 18-kii Janaayo, 2018 iyo 7dii Ogoosto 2021;\nMadaxweynaha Jamhuuriyadda oo ka duulaya cabashooyinka iyo khilaafaadka ka taagan isku dayada in isbeddel maamul iyo shaqaale lagu sameeyo qaar ka mid ah Hay’adaha dowladda, iyada oo la ogsoon yahay xaaladda doorasho ee uu dalku ku jiro;\nWaxa uu soo saaray Xeerkan;\n1. Waxaa Xeer Madaxweyne lagu joojiyey dhammaan go’aammada ku saabsan isbeddelada maamul iyo shaqaale ee Hay’adaha Dowladda, inta lagu guda jiro dhammeystirka doorashooyinka.\n2. Madaxweynuhu waxa uu baabi’iyey dhammaan wixii magacaabis iyo go’aan maamul ah oo taabanaya wax ka beddelka Hay’adaha gudaha ee dowladda iyo shaqaalaha Rayidka ah, laga soo bilaabo maalintii la dhaariyey Xildhibaannada Baarlamaanka ee 14-ka Abriil 2022.\n3. Xeerkan Madaxweyne wuxuu baabi’inayaa isbeddelada maamul ee lagu sameeyay Agaasimaha Guud ee Wasaaradda Shaqada iyo Arrimaha Bulshada, Ku-simaha Maareeyaha Guud ee Hay’adda Isgaarsiinta Qaranka iyo Hay’adda Tayo Dhawrka Qaranka.\n4. Madaxweynuhu wuxuu mar kale farayaa dhammaan hay’adaha Dowladda inay ka fogaadaan xilligan xaasaasiga ah in xilalka iyo hantida dadweynaha looga faa’iideysto dano gaar ah iyo si aan u adeegayn danta guud ee dalka, qof walbana lagula xisaabtamayo ku takrifalka hantida iyo awoodda qaran.\n5. Madaxweynuhu wuxuu adkaynayaa in hay’adaha dowladda ay ka fogaadaan tallaabo kasta oo dhaawici karta sumacadda dowladda iyo hay’adaheeda.


Qarax dhimasho iyo dhaawac badan sababay oo gilgilay Muqdisho\nHome WARARKA Qarax dhimasho iyo dhaawac badan sababay oo gilgilay Muqdisho\nMuqdisho(Berberanews):- Ugu yaraan 9 Ruux oo Shacab u badan, ayaa ku dhintay, 19 kale oo Masuuliyiini ka tirsan yihiinna way ku dhaawacmeen, Qarax gelinkii dambe ee Khamiistii maanta ka dhacay Saldhigga Booliska degmada Waaberi ee magaalada Muqdisho ee Caasimadda Soomaaliya, kaasoo ay masuuliyaddiisa sheegatay Kooxda Al-Shabaab.\nQarax oo loo adeegsaday Gaadhi nooca Surf loo yaqaan ah oo walxaha qarxa laga soo buuxiyey, ayaa lala beegsaday Saldhigga Booliska degmada Waabberi ee Muqdisho oo ah waddo Mashquul badan, isla markaana goob k dhaw uu Shir Masuuliyiinta dawladdu u fadhiyeen ka socday wakhtiga qaraxu dhacay, sida uu kusoo warramay Weriyaha VOA ee Muqdisho Axmed Xasan Colaad, oo ka ag dhawaa goobta Qaraxu uu ka dhacay.\nWaxaa ka mid ah Masuuliyiinta ku dhaawacmay Qaraxaas Wasiirkii Dhalinyarada iyo Ciyaaraha Maamul-goboleedka Soomaaliyeed ee Jubbaland Sheekh Maxamed Aw Libaax, kaas oo dhaawaciisa lagu dawaynayo mid ka mid ah Cusbitaallada Muqdisho, isla markaana waxay Dhakhaatiirta qaar sheegeen in dhaawiciisu culus yahay oo dhinaca Madaxa uu dhaawacu ka gaadhay, wakhtiganna Koomo ku jiro.\nBaabuurka oo uu watay Qof aan weli la aqoonsan, ayaa la sheegay inuu ku leexiyey Saldhigga, ka dibna qaraxa uu dhacay. Dadka dhintay ayaa waxaa ku jira Haween badan oo marayey waddada iyo qaar ka mid ah Askartii ilaalada ka ahayd Saldhigga Booliska. Dadka dhintay iyo kuwa dhaawacmay-ba, waxay u badan yihiin Dad Shacab ah.\nShir ka socday goob ku dhaw Saldhigga la qarxiyey, ayey Masuuliyiinta Hay’adaha Ammaanka, sida Wasiirro, Taliyeyaasha Ciidammada iyo Hay’adaha kale ee Amniga Soomaaliya ku guda-jireen marka Qaraxu dhacay, kaas oo la sheegay in lagaga arrinsanayey arrimaha nabadgelyada Caasimadda, iyada oo Al-Shabaab toddobaadyadan dambe laban-laabtay weerarrada Qaraxyada ah ee ay ka fulinayso gudaha magaalada Muqdisho.\nPrevious articleShan arrimood oo ku saabsan dhaxal sugaha cusub ee boqortooyada Sacuudiga\nNext articleWasiir-ku-xigeenka Gobobollada iyo Degmooyinka oo ka hadlay Xiisadda ka taagan Golaha Deegaanka Saylac


Xadaafiir uu Maray Nin Looga Shakiyay Al-qaacida\nNin dhalashada dalka Kenya haysta, oo shan asbuuc lagu haystay saddex dal oo kala duwan kadib markii si khalad ah looga shakiyay in uu ka tirsan yahay ururka Al-qaacida, ayaa BBC-da af-ingiriisiga uga warramay dhibaatadii uu maray.\nMr. Khalif Abdi Hussein, oo da’diisu tahay 40 jir, ahna macalin Muslim ah, asal ahaanna Soomaali kasoo jeeda, ayaa isaga iyo afar kale lagu xiray dalka Malawi bishii June, ka hor intii aan dalkaas laga qaadin.\nMasaafurinta raggaas ayaa dalka Malawi ka dhalisay mudaharaadyo rabshado wata.\nIsaga oo ka hadlaya arrintaas, kadib markii uu ka soo tegay caasumadda dalka Suudaan ee Khartuum kuna sugan Nairobi, ayaa Mr. Khalif Abdi Hussein wuxuu u sheegay BBC-da (qaybteeda Shabakadda Barnaamijyada Afrikaanka) in naxdin iyo sas ay ugu horreysay markii uu maqlay albaabka oo la qaraacayo saacaddu markay ahayd 0200, bishii June ee sannadkan.\nWuxuu yiri, “Qof ayaa cod qeylo ah ku yiri, “albaabka fur!”, waxaan weydiiyay cidda ay ahaayeen, waxayna ii sheegeen in ay ka socdaan waaxda Sodcaalka (immigration)”.\n“Way soo galeen waxayna baareen gurigeygii. Waxay qaateen dhammaan dukumiintiyadeydii, buugaagteydii, xaashiyaheygii, iyo teleefoonkaygii gacanta (mobile phone)”.\n‘Mushkiladda Waaxda Sodcaalka’\nMr. Xuseen wuxuu sheegay markaas ka dib in la xiray oo booliisku la wareegeen, laakiin wuxuu sheegay in booliisku aysan u caddayn sababta loo xiray.\nWuxuu yiri, “waxay sheegeen in laygu haysto dhibaato xagga sodcaalka la xiriirta. Laakiin ma’ aanan fahmin waxa ay ula jeedeen dhibaato xagga sodcaalka la xiriirta. Kadib waxay ii kaxeeyeen saldhigga booliska, halkaas oo aan kula kulmay saaxiibbadey – afartii kale oo aniga layla xiray”.\nMuddo ilaa shan asbuuc ah, xubnaha qoysaska shantaas nin ma awoodin in ay ogaadaan meel ay ku sugan yihiin, iyadoo ay jireen warar tibaaxayey in lagaba yaabo in loo duuliyay saldhigga mareykanka ee Guantanamo Bay, halkaas oo loo qaaday dad badan oo looga shakiyay Al-qaacidda.\nKooxaha u dooda xuquuqda aadanaha iyo qareenno ayaa qaaddacay kana horyimid go’aankii dowladda ee shantaas nin dalka looga duuliyay waxayna dalbadeen in ay ogaadaan meesha loo qaaday.\nLaba toddobaad (fortnight) ka hor, dhibaatada Mr. Xuseen ayaa looga dooday baarlamaanka dalka Kenya, dowladduna waxay markii dambe ku dhawaaqday in halka lagu hayo ay tahay Harare oo ku taalla dalka Zimbabwe.\nMr. Xuseen oo ka hadlaya sidii loo kaxaystay ayaa yiri, “halkaas - Blantyre, (Malawi) waxay nooga sii gudbiyeen Lilongwe (Malawi). Markii aannu nimid Lilongwe indhaha ayay naga duubeen (blindfolded), madaxana dhar ayay nooga dabooleen.\nMr. Xuseen wuxuu sheegay in shantooda laga shakisnaa aan loo sheegin sababta loogu gudbinayo dalka Zimbabwe.\n“Waxba nooma sheegin. Markii ay diyaaradda nagu qaadeen waxaan u maleynay in ay dib noogu celinayaan Malawi. Muddo bil ah ayaannu joognay dalka Zimbabwe”, sidaas waxaa yiri Mr. Xuseen.\n‘Mareykan maynaan arag’\nLaakiin Mr. Xuseen wuxuu beeniyay warar sheegayey in loo gudbiyay saldhigga mareykanka ee Guantanamo Bay ee dalka Cuba.\n“Qof ahaan, ma aanan arag dad mareykan ah.\n“Iyaga (Ciidanka Amniga ee Malawi) ayaa noo gacan geliyay mas’uuliyiinta dalka Zimbabwe, oo iyagu shanteennii meelo kala duwan nagu xiray”, sidaas waxaa yiri Mr. Xuseen.\nAfar asbuuc ka dib, dhammaan shantii nin ee laga shakisnaa ayaa laga soo qaaday Harare waxayna is arkeen iyagoo jooga garoonka diyaaradaha ee Khartuum ee dalka Suudaan.\n“Waxay rabeen in ay naga helaan wax nagu xiriirin kara ururka Al-qaacida. Laakiin waa ay ku guuldarreysteen, sababtoo ah wax xiriir ah nagama dhaxayn innaga iyo Al-qaacida”, sidaas waxaa yiri Mr. Xuseen.\n‘Ma aanan noqon Al-qaacida’\n“Waxay noo kaxeeyeen meel fiican waxayna na siiyeen wax kasta oo aan u baahnayn – markaas bayna noogu fiicnayd – innaga”, sidaas waxaa yiri Mr. Xuseen.\nKadibna dowladda Suudaan ayaa ku dhawaaqday in shantii nin lagu hayo Khartuum, iyo in si dhaqsi ah lagu sii deyn doono.\nSida la sheegay, madaxweynaha dalka Malawi wuxuu qoysaskii shantii nin ee Al-qaacida looga shakiyay ka raalli geliyay dhibaatooyinkii loo geystay.\nMaalintii Arbacada ahayd, Mr. Xuseen iyo afartii kale oo lala xiray ayaa lasii daayay waxaana loo sheegay in ay xor u yihiin in ay aadaan guryahoodii.\nMr. Xuseen ayaa wuxuu yiri, “waxay noo sheegeen in aysan nagu helin wax caddeyn ah oo ay nagula xiriiriyaan ururka Al-qaacida”.\nWarkii hore ee Khaliif Xuseen... GUJI\nTarjumadii: Cabdulfataax Maxamed Cabdulle\nOttawa, Ont. Canada | abdulfatah@yahoo.com\nEnglish Version: http://news.bbc.co.uk/1/hi/world/africa/3116753.stm\nAfeef: Sawirada madaxweynayaasha waa sawiro hore.


Guddoomiyaha KULMIYE oo ka Qaybgalay Kulan Prof. Samatar Muxaadaro Aqooneed uga Jeediyey Dhallinyarada Jaamacadaha + Sawiro | Berberatoday.com\nGuddoomiyaha KULMIYE oo ka Qaybgalay Kulan Prof. Samatar Muxaadaro Aqooneed uga Jeediyey Dhallinyarada Jaamacadaha + Sawiro\nGuddoomiyaha KULMIYE oo ka Qaybgalay Kulan Prof. Samatar Muxaadaro Aqooneed uga Jeediyey Dhallinyarada Jaamacadaha\nHargeysa (Berberatoday.com)- Guddoomiyaha KULMIYE, ahna murrashaxa jagada Madaxweynaha xisbiga Md. Muuse Biixi Cabdi, ayaa ka qaybgalay kulan ballaadhan oo Prof. Axmed Ismaaciil Samatar muxaadaro aqooneed uga jeedinayey dhallinyarada jaamacadaha ama aqoonyahanka.\nKulanka oo ka qabsoomay xarunta Dhaqanka ee Hargeysa caawa oo ay isugu yimaadeen kumanaan dhallinyaro ah aqoonyahan rag iyo dumarba isugu jira oo ballanta muxaadarada Prof. Axmed Ismaaciil Samatar darteed buux-dhaafiyey barxadda kulamada noocan ah loogu talgoalay saacado ka hor waqtigii loogu talogalay in la bilaabo. Waxaanna dhallinyartaasi ku wehelinayey madashaasi Guddoomiyaha, ahna murrashaxa Madaxweynaha KULMIYE Md. Muuse Biixi iyo xubno ka mid ah hoggaanka sare ee xisbiga.\nGuddoomiye Muuse Biixi iyo madaxda wehelinaysay waxay kala qaybgaleen da’yarta dhegaysiga muxaadarada aqooneed ee uu halkaa ka jeediyey Prof. Samatar oo mowduuceedu ku saabsanaa dhaqanka wanaagsan ee bulshada Soomaalidu leedahay iyo dhinacyada kala duwan ee uu ka kooban yahay, kaas oo intii uu gudbinayey iyo su’aalo markii dambe la waydiiyeyba qaateen muddo ilaa saddex saacadood oo xidhiidh ah.\nKa qaybgalka kulankaasi ee Guddoomiyaha KULMIYE waxa farxad wayn ka muujiyey Prof. Axmed Ismaaciil Samatar oo ku tilmaamay inay qadarin iyo qiimayn uu u sameeyey Guddoomiyuhu tahay, sidoo kalena dhallinyarada aqoonyahanka ee madasha isugu tagtay ayaa rayn-rayn iyo sacab qiimo badan ku qaabilay murrashaxa Madaxweynaha KULMIYE markii uu goobta tagay.\nGuddoomiyaha KULMIYE Md. Muuse Biixi Cabdi oo markii ay dhammaatay muxaadarada aqoonyahan Samatar lagu soo dhaweeyey cod baahiyaha, ayaa hadal kooban uu halkaasi ka jeediyey kaga hadlay ujeeddada uu kulankan uga qaybgalay, waxaannu yidhi “Waxa laga yaabaa in aad iswaydiinaysaan ujeeddadaan halkan u imi caawa, laba ujeeddo oo keliya ayuun baan u nimi oo kala ah; kow, Prof. Axmed Ismaaciil Samatar oo ah aqoonyahankaa wayn oo sidaa uu sheegay aannu isku dugsi ahayn oo haddana aanan weli fursad u helin kulan ama muxaadaro uu jeedinayo ayaan caawa nasiib u helay in aan soo horfadhiisto oo aqoontiisa dhagaysto anigoo la mid ah dhallinyaradaa jaamacadaha. Laba, xaruntan dhaqanka ee uu inoo sameeyey Jaamac Muuse Jaamac oo iyadana in badan aan ku taamayey in aan arko oo ii suurtogashay caawa. Labadaa qodob mooyee wax kale oo ujeeddo ah halkan umaan iman dhallinyarow.”\nGuddoomiye Muuse waxa uu si wayn ugu mahadceliyey Prof. Axmed Ismaaciil Samatar aqoonta qiimaha leh ee uu ka jeediyey kulanka, isagoo sidoo kalena ammaan iyo mahadnaqba isugu daray da’yarta fara badan ee buux-dhaafiyey xarunta dhaqanka Hargeysa.\nMd. Muuse Biixi waxa kaloo uu ka hadlay dhaqanka wanaagsan ee ay lahaayeen dadka Soomaalida ahi, gaar ahaan kuwa reer Somaliland iyo isbeddellada ku dhacay ee keenay in dhibaatooyin badani ku dhacaan bulshadeenna.\nIsagoo arrintaa ka ahdlayeyna waxa uu yidhi, “Dhaqankeenna markaynu eegno waxa shalay ahayd oo aynu soo gaadhnay qofka reer Somaliland ahi hadday dhibaato kastoo xagga dabeecadda ka timaadaa ay ku dhacdo, tusaale ahaan hadduu caydhoobo ama abaari timaado amaba xoolo laga qaado uu noqdo qof adag oo dhibaatadaa maareeya. Waxa shalay ahayd iyadoo qofka Soomaaliga ah jinsiyaddiisa Soomaalinimo, midabkiisa iyo dhaqankiisu wax walba ay kala qab-wayn yihiin oo nin kasta ha caddaado ama ha madoobaade ka khashaafa, waxase la yaab leh in maanta qofka Soomaaliga ah ee soddon jirka ahi uu isagu isu haysto inuu dadka u liito. Waxa kaloo dhaqankeena ahaa oo labaatan sanno ka hor ahayd jirtay in inanta (gabadha) Soomaaliyeed keligeed iyadoo xidhan Garays oo laga yaabo in jidhkeeda qaybi muuqato ay Geella ama xoolaha raacdo oo ay la joogto kayn cidlo ah oo aanay cidi la joogin ama dhaan u rarto ilaa 100KM oo ay kalsooni iyo xorriyad ku joogto oo hadday toban nin oo hubaysani ku soo baxaan aanay ka cabsoonayn, suurtogalna aanay ahaynba xataa inay aflagaado u gaystaan, waxa lagaga cabsanayey ee lagaga baydhayeyna uu ahaa xeer dhaqan oo Soomaaliyeed.”\n“Waxase naxdin leh markaad jaraa’id ka akhrido ee maxkamad la soo taago dhawr iyo toban inan (wiil) oo Somaliland ah oo jooga Hargeysa oo inantay (gabadhay) jaarka ahaayeen kufsi ku sameeyey, waxa ka sii xun markay labaatan oday soo dabagaleen ee ay yidhaahdeen ha la sii daayo inamada. Markaa dhaqan-guurka innagu dhacay arrintaasi ayaa ka mid ah ee mutacallimiinta jaamacadaha dhammeeyayow bal ka soo jawaaba waxa innagu dhacay,” ayuu hadalkiisa ku soo ururiyey Guddoomiyaha KULMIYE Md. Muuse Biixi Cabdi.


Wada shaqeynta Shabaab iyo Farmaajo | KEYDMEDIA ENGLISH\nWuxuu maanka ku hayay sidii uu ku soo laaban lahaa, waddo kasta ee uu u mari karo ayuu qorshaheeda dajiyay isagoo kaashanaya shakhsiyaad Daaha gadaashiisa wax ka maamula oo qarsoon, wuxuu ku beer-laxawsaday 6 qodob oo uusan midkoodna wax ka qaban Xildhibaanadii Baarlamanka Soomaaliya ee soo dooranayay madaxweynaha JFS.\nKeydmedia Online ayaa maanta warbixin dheer uga hadashay shaqsiga uu yahay Fahad Yaasiin iyo taariikh nolodeedkiisa. Sidee hore usoo qortay KON, Fahad wuxuu dhashay 1977 ama 1978. Taariikhdiisa dadka inta badan kalama yaqaanaan. Baasabooradiisa Soomaaliga iyo Kenya waxaa ku qoran macluumaad kala duwan oo noloshiisa ku saabsan.\nFahad wuxuu ka shaqeynayaa soo laabashada mar kale iyo Farmaajo, dowlad goboleedyada oo dhan talada lagu dhisay qeyb ayuu kulahaa, Qoor Qoor iyo Lafta-gareen in loo dhiibo Galmudug iyo Koonfur Galbeed isagaa hoosta ka xarriiqay, waxaana la ogaaday goor dambe, markii uu meesha ka baxay Ra’iisulwasaarihii Af-ka-noolka ahaa ee Xasan Kheyre.\nFahad Yaasiin si cad oo aan qarsooneen ayuu u maamulay dhismaha dowlad goboleedka Hirshabeelle, Cali Guudlaawe iyo Yuusuf Dabageed ayuu uxulay in ay Hirshabeelle 'barwaaqo' gaarsiiyaan, wuxuuna xildhibaanno uga dhigay qaar kamida saraakiishii Nabad sugidda.\nIsagoo Wariye ah ayuu dhwor jeer la kulmay shakhsiyaad ka tirsan Al-Shabaab oo ay aad u adkeyd in xiriir lala sameeyo, ama war laga helo. Taleefishinka ku hadla afka Carabiga ee laga leeyahay waddanka Qadar ee Al-Jaziira ayuu uga soo warrami jiray Soomaaliya iyo guud ahaan Siyaasadda Geeska Afrika.\nIntii uu xafiiska joogay madaxweyne Farmaajo marna looma dhaqaaqin in la iska caabbiyo Kooxda Al-Shabaab oo weli ka taliya deegaanno kamida Koonfurta iyo Bartamaha Soomaaliya, sidoo kale waxay lacago baad ah ka qaataan ganacsatada ku dhaqan dhulka ay gacanta ku hayso dowladda dhexe ee Soomaaliya, waxayna sidoo kale koontooyin ay dhaqaalaha ku uruursadaan ku leeyihiin Bangiyada gaarka loo leeyahay ee ka howl gala magaalada Muqdisho.\n0 Comments Topics: alshabaab fahad yaasiin farmaajo\nArticle 1 January 2021 6:38


Somaliland ma wax jiraa mise waa sheeko hore oo jiri jirtey?mise waa wax hada ka dib la abuuri karo?\nWaad salaamantihiin akhristayaasha\nTan iyo markii ay burburtay Soomalia 1991, waxaa somalia ka samaysmay maamulo aanay adduunweynuhu ictiraafsanayn. Waxaa ka mid ah maamulka Somali-land isku magacaabay oo la aasaasay bishii May 18keedii 1991. Waxa uu ahaa mid ay u ololaynayeen hal qoys oo wax ka dega dhulkii la isku odhan jiray British Somali-land xorriyadda ka hor. Magacaasina waxa uu ahaa magacii jiri jirey 60kii ka hor .\nHaddaba waxaa isweydiin mudan Somali-landan aynu maqlayno maanta yaa dhidibada u taagay, Beelaha SSHna maxay ku lahaayeen dhisideedii? Waxaa magacan ku dhawaaqay beelaha dega Gobolada Waqooyi Galbeed iyo Togdheer oo arrinkoodu u eg yahay siyaasad salaq leh oo sabaynaysay hubsiimo la aan ama lugta ku haysa cuqdad ay ka qaadeen Somaalida maamulkeedii ugu danbeeyey. Waxayna adeegsadeen aragti cunsuriyeysan oo aan raad ku lahayn taariikhda deegaankii een hore loo odhan jirey s/l, ta siyaasadeed way qasantay iyo ta soomaliyeedna wa ka fool xumaatay.\nWaxa aragtidan ay ku dhaqmayaan ahayd mid ah: " Aniga ayaa soo diyaariyey, matalayana, daawanayana meel kasta oo aan aduunka ka joognana una qaylinayna , Dastuurkana aniga ayaa u c odeeyay aniga oo aan u eegin da'da Teesaraha, isla markaana uu midkaayaba shan jeer ku noqnoqonayo." . Tanina waxa ay ka mid tahay aragtiyaha siyaasadeed ee khaldan ee lagu aasaasay Somali-landan maanta.\nWaxaanu ku soo gebagebaynaynaa su'aashan ah: Horta marka ugu horeysa ma jiraa wax labada beelood ee wada dega Waqooyiga Soomaliya ay isla meel dhigeen ka dib burburkii Soomaliweyn? Waa maya.\nTalo waxaanu ku soo jeedin lahayn sidan haddii la rabo in la wada hadlo:\n1) Waa in wax walba laga soo bilaabaa meel la isla ogol yahay oo macquula, waayo waxyaalo aan la isku raacsanayn ayaa jira sida ku dhawaaqida Somali-land, Calanka, Distoorka, iyo Lacagta. Intuba waa wax dad jibaysani sameeyeen.\n2) Waa in la raacaa qaabkii reer Waqooyigu waxa u wada qaybsan jiray, isla markaana la tamadiyaa reer Waqooyinimada ee aan la buunbuunin Somali-landnimada.\n3) Waa in warbaahinta laga ilaaliyaa waxyaalaha bulshooyinka dega waqooyiga kala fogaynaya hadday noqon lahayd waxa wargeysyada lagu qoro iwm. Sidoo kale waa in la joojiyaa waxyaalaha dadka soo xasuusinaya dhacdooyinkii murugada lahaa ee ay ka midka yihiin diyaaradda taallada laga taagay ama dad meelo lagu sawiro(Waa taallo hargeysa laga dhisay oo lagu xasuusanayo diyaaradihii Hargeysa lagu weeraray iyo niman ka mid ah SNM sawiradoodii). Sababtoo ah dadka degaanka ssh kala meydaan tashan hawshaad kula jirteen xukumadii markaa jirtey iyaguba mucaarad badan bay lahaayeen lamaydaan midoobin mucaaradkoodii sidaa darteed may ahayn wax loo wada dhan yahay.\n4) Qodobada kor ku qoran waa in la meelmariyaa ka hor inta aan la isku soo hor fadhiisan wax kasta oo kale, waayo arrimahani waa waxyaalaha caqabadda ku ah inay si fiican isu dhexgalaan labada beelood ee degaan wadaaga.\n5)waa in wixii ku kala maqan sida dhulka la isu sheeganayo la isu cesho. wixii ka danbeeyey burburkii.\nIntaas oo arimood waa xaqaaiqa ka jira meesha loogu yeedhi jirey somali land 60 kii ka hor. Hadaba cidii danaysaa S/L tii arimahooda waa inay saxaan inta khalad ee ku jira dhulkaa asal ahaan loogu yeedhijirey s/l hadii kale waa inay sidaa ugu jirtaa meel ka lulashada ileen dadku iskuma raacsanee. Axmed\n�� Dareenka Shacbiga Somaliland & Duudsiga BBC-da Som


Imaaraadka oo Shaaciyey Inay Maalgashiga ugu Badan ee Afrika ka Fulinayaan Somaliland | Dhaymoole News\nImaaraadka oo Shaaciyey Inay Maalgashiga ugu Badan ee Afrika ka Fulinayaan Somaliland\nDawladda Imaaraadka Carabta ayaa sheegtay in Jamhuuriyadda Somaliland ay hoggaaminayso dalalka Afrika ee ay siiyaan maalgashiga tooska ah.\nWarsidaha East African Business Week, ayaa daabacday Warbixin ka soo baxday Xafiiska Maalgashiga Dibadda ee Tooska (FDI) ee Imaaraadka ayaa shaaciyey in Somaliland hormuud ka tahay dalalka ay maalgashanayaan, waxaana kaalinta labaad ku jira dalka Masar.\nDawladda Imaaraadku Waxay caddeysay inay Somaliland wax kala qabanayaan dhinaca casriyeynta dekedda Berbera oo ay gelinayaan dhaqaale lagu qadaray 442 Milyan oo Doolar. Isla markaana ay saldhig Millatari ka furanayaan magaalo xeebeedda Berbera bisha June ee sannadkan.\nSiday faafisay Wakaalladda Wararka Somaliland (SOLNA) oo soo xigatay warbixinta East African Business Week, oo ku warrantay in danjiraha Somaliland u fadhiya Kenya Md. Baashe Cawil Cumar oo hore u ahaan jiray Wakiilka Somaliland ee Imaaraadku uu kaalin weyn ka qaatay suurtogelinta iskaashiga iyo maalgashiga Imaaraadka Carabtu ka fulinayo Somaliland.


TPLF oo sheegtay inay sii daysay boqollaal askari | Berberanews.com\nHome WARARKA TPLF oo sheegtay inay sii daysay boqollaal askari\nItoobiya-(Berberanews)-Siyaasiyiinta kooxda TPLF ee gobolka Tigreega ee dalka Itoobiya ayaa sheegay inay sii daayeen in kabadan afar kun oo askari oo maxaabiis ahaan u haysteen.\nSaraakiishan ayaa sheegay in ay qeyb ka ahaayeen taliska waqooyi ee ciidanka laakiin la xiray markii ciidamada Tigreega ay weerareen saldhig milatari oo federaal ah.\nGalinkii hore ee Isniinta Ra’iisul Wasaaraha Itoobiya wuxuu cadeeyay in militariga ay dagaalka ku guuleysteen balse siyaasiyiinta TPLF ayaa sheegay in ay dagaalamayaan.\nKa hor inta uusan dagaalku bilaaban militariga waxay saldhig ciidan ku lahaayeen waqooyiga Itoobiya kuwaasoo ka kala yimid gobolada kala duwan ee dalka.\nBoqollaal qof ayaa ku dhintay kumannaan kalena way ku barakaceen dagaalka\nLaakiin markii dagaalyahanada Tigreegu si lama filaan ah u weerareen saldhiga weyn ee dagaalka kiciyay, kumaan kun oo ka tirsanaaa milatariga oo aan Tigray ahayn ayaa isku arkay iney ku sugnaayeen goob cadaw. Waxaa xiray fallaagada TPLF haseyeeshe haatan waa lasii daayay.\nWarbaahinta dowladda ee ku sugan caasimadda Addis Ababa ayaa xaqiijisay in la sii daayay ugu yaraan saddex kun oo askari.\nWaxay soo werisay in qaar ka mid ahi yihiin ciidamada Tigreega oo diidey iney dagaalamaan, waana warbixin ay u badan tahay in kooxda TPLF ay gaashaanka u daruurto.\nDhanka kale Gudiga Xuquuqul Insaanka ee Itoobiya wuxuu sheegay inuu aad uga walaacsanyahay kiisaska ah in dadka Tigreega ah si gaar loo waxyeeleeyo dagaalka awgii. (Waxay sidoo kale ku boorisay dowladda inay dib u soo celiso xiriirkii isgaarsiinta ee gobolka).\nDhanka kale Maamulka TPLF ayaa sheegay inay dib u qabsadeen magaalada labaad ee ugu weyn gobolka ee Axum isla markaana ay soo rideen diyaarad dagaal oo ay leeyihiin ciidamada Itoobiya.\nDhanka kale, hoggaamiyaha TPLF Debretsion Gebremichael ayaa sheegay in ciidamadiisa ay dagaal kula jiraan militeriga Itoobiya meel u dhaw caasimadda Mekelle halkaas labo maalin ka hor ay la wareegeen ciidamada dowladda.\nRa’iisul Wasaare Abiy Axmed wuxuu baarlamaanka u sheegay in hal qof oo rayid ah aan lagu dilin howlgalka militeri ee bisha ku dhawaadka ah ka socda Tigray, waxaana hadalkaas si weyn uga hor yimid madaxda Tigray.\nQaramada Midoobay ayaa ka digtay in laga yaabo in dembiyo dagaal ay dhacaan gulufka ciidamada Itoobiya ay ku weeraraayaan Mekelle.\nDowladda Itoobiya ayaa Khamiistii sheegtay in la furi doono qaab ay hay`adaha gargaarka ku tagaan gobolka taas oo ay kor ka eegeyso dowladda, iyadoo intaas ku dartay inay ka go`an tahay la shaqeynta hay`adaha QM.\nTPLF oo sii daysay boqollaal askari\nPrevious articleHargeysa: dhagaxdhigga Taallada Taariikhda Qaranka\nNext articleBooliska Somaliland oo ka hadlay cidda dishay haweenay ajaanib ah


Kooxdayada naqshadaynta xirfadlayaasha ah waxay ku siin karaan naqshadda LOGO, bandhiga astaanta gaarka ah, muujinta saamaynta calaamadda, iyo saamaynta wax-soo-saarka alaabta 3D. Isla mar ahaantaana, waxaan sidoo kale habeyn karnaa baakadaha astaantaada waxaanan habeyn karnaa kaadhka suuq-geynta ee shirkaddaada.\nAdeegga Muuqaalka Wax-soo-saarka\nInta lagu jiro habka wax soo saarka ee dalbashadaada, waaxdayada adeegga iibka ka dib waxay ilaalin doontaa xidhiidhka buuxa ee adiga wakhti kasta, oo ay ku jiraan horumarka wax soo saarka ee dalbashada iyo soosaarka dalbashada.Adeegga aragga ayaa si hufan ula shaqayn kara ficilladaada suuqgeyneed.\nAdeegga Caymiska Gaadiidka\nWaxaan nahay xubin qandaraas leh oo ka kooban shirkado badan oo caalami ah sida FedEx, DHL, UPS iyo wixii la mid ah.Waxaan sidoo kale nahay qaybta VIP ee shirkado badan oo maraakiib ah.Marka aad dalbato bulk, waxaanu ku siin doonaa ilaalin dheeraad ah oo caymiska gaadiidka ah.\nXaqiijinta Goobta & Saamaynta Alaabta\nWaxaan ku taageernay inaad u soo dirto wakaalad dhinac saddexaad warshadeena si loo xaqiijiyo goobta.Oo ay ku jiraan xaqiijinta deegaanka wax soo saarka warshadda iyo kormeerka tayada ee dalabaadka dufcadda.Marka tayada alaabooyinka ku jira nidaamku ay la kulmaan heerarkaaga, waxaanu bixin doonaa dalabka.


Wararka Maanta: Sabti, Jun 24, 2013-Arday Soomaaliyeed oo dhameystirtay waxbarasho jaamacadeed oo xaflad Qalin-jabin ah loogu sameeyay dalka Hidniya (SAWIRRO)\nWararka Maanta- Sabti, Jun 24, 2013\nXafladan oo sanad waliba loo qabto ardayda Soomaaliyeed ee dalkaas wax-ka-barta ayaa waxaa goobjoog ka ahaa arday, macallimiinta, waaliddiinta ardayda Soomaliyeed iyo madax sare oo ka socday Jaamacadaha iyo machadyada waaweyne ee dalka Hindiya.\nArdayda Soomaaliyeed ee qalin-jabiyay ayaa waxay tiradoodu ahayd 47-arday oo ka baxay kulliyadaha kala duwan ee jamacadaha dalka Hindiya, sida caafimadka, Injineerinka, farshaxanka iyo sayniska, waxayna kala ahaayeen 14-arday oo ka baxay oo heerkoodu ahaa Mastar Degree iyo 33 oo iyaguna qaatay darajada koowaad ee Bachelor degree.\nDadkii ka qaybgalay xafladda oo hadallo jeediyay ayaa ardayda dhameystay waxbarashadooda kula dardaarmay inay aqoontooda uga faa’iideyaan guud ahaan dadka Soomaaliyeed oo ay ugu horreeyaan waalidiintood oo heerkan soo gaarsiiyay.\nProf. Akhder Cali oo ka socday Jaamacadda Osmania University oo ka mid ah jaamacadaha ku yaalla dalka Hindiya ayaa ardayda qalin-jaibyay si weyn ugu ammaanay dadaal dheeraad ah oo ay muujiyeen iyo inay ahaayeen intii ay waxbarashada wateen kuwo akhlaaq wanaagsan.\n“Ardayda Soomaalida waa kuwa ugu firfircoon marka loo eego ardayda kale ee wax kasoo jeeda Qaaradda Afrika. Waxaana kula dardaarmayaa in dadaalkooda ay halkaas kasii wadaan,” ayuu yiri Prof. Cali oo ballan-qaaday inay ka jaamacad ahaan garab isgaati doonaan ardayda Soomaaliyeed.\nSidoo kale, waxaa xafladda ka hadlay Prof. Mohammed Khan oo ka socday LVS group of Institutions isagoo ardayda Soomaaliyeed ku amaanay dadaal dheeraad ah oo ay muujiyeen iyo inay yihiin kuwo waxbarashada jecel.\n“Tobankii sano ee ugu dambeysay ardayda Soomaaliyeed waxay jaamacadaha dalka Hindiya ka muujiyeen fir-fircooni dheeraad ah, taasina waxay keentay inaan u ballanqaadno inaan xoogga saarno waxbaridda ardayda Soomaaliyeed si aqoontooda ay u noqdo mid sare,” ayuu yiri Prof. Khan.\nLiibaan Cusmaan oo ku hadlay magaca ardayda qalin-jabinaysay ayaa tix yar oo gabay ah ku guubaabiyay ardaydii qalinjabinaysay. Isagoo intaas kaddib sheegay in waxbarashadu aysan dhammaad lahayn, looga baahan yahay arday walba oo Soomaaliyeed uu dadaalkiisa laba jibaaro.\nUgu dambeyn, waxaa ardaydii qalin-jabisay la guddoonsiyay shahaadooyinkii ay ku guuleysteen, iyadoo xafladdu ay kusoo dhammaantay farxad dheeraad ah oo ay muujiyeen ardaydii qalin-jabisay, waalidiintood iyo asxaabtii kale ee xafladda goobjoogga ka ahayd.\nAxmed C/wahaab Sheekh Aadan


SAWIRRO: Madaxwayne Farmaajo oo Kulan la Qaatay MD. Xasan Sheekh | KALSHAALE\nSAWIRRO: Madaxwayne Farmaajo oo Kulan la Qaatay MD. Xasan Sheekh\nJul 10, 2018 - 26 Aragtiyood\nIstanbul ( Kalshaale ) Madaxweynaha dowladda Federaalka ah ee Soomaaliya Maxamed C/llaahi Farmaajo ayaa maanta magaalada Ankara ee dalka Turkiga kula kulmay Madaxweynihii hore ee Soomaaliya Xasan Sheekh Maxamuud.\nLabada Madaxweyne ayaa kulanka xaalada uu dalku marayo, caqabadaha siyaasadeed ee dalka iyo inay iska yeeshaan mustaqbalka iyo horumarka dalka.\n“Waxaan maanta kula kulmay magaalada Ankara Madaxweynihii hore Mudane Xasan Sheekh Maxamuud. Waxaanu iska wareysannay horumarka, fursadaha iyo caqabadaha horyaalla dalkeenna, annaga oo isla qaadannay ahmiyadda ay leedahay iskaashiga iyo wada shaqeynta madaxda haatan iyo kuwii hore ee dalka si loo xaqiijiyo mustaqbal barwaaqo u horseeda dadkeenna.” Ayuu yidhi Madaxwayne Farmaajo.\nMadaxweynihii hore Xasan Sheekh ayaa tan iyo markii uu xilka wareejiyay deegaan ka dhigtay magaalada Ankara oo ay qoyskiisa ku noolyihiin.\nQOSLAYE MIYAA NINKAANI?\nWAA TUULKII UGU liitey INTA TUUL NASOO MARTAY. KKKKKKK\nInkastoo aan ka soo horjeeday xadgudubka uu ku sameeyey dadka dego Greater Banaadir State, hadana waa ninku jiro Level ka Aadan Cadde Cismaan oo ahaa ninkii Xilka Qaranka ku wareejiyey C/rashiid Sharma’arke.\nHadafka Ururkii Doorasho soo celinta ayaa ahaa -Ninkaad doonto dooro Dictator waa tagee.\nmadaxda sare waan salamaya gobanimo farmaajo\nWaa inuu dalka ku soo celiya madaxdii hore e dalka\nxasan shekh maxaa ku dhacay dhoola cadayn ma\nJirto maanta lool\nXasan sheeik Maxamuud,waan salaamayaa.Madaxwaynihii hore ee Somaliya waalan.Si nabad ah ah ayuu xilkaasi u wareejiyay.Sidaa oo kale ayaan ka rabnaa Madaxwayne Maxamed Cabdullahi.\nMadaxwayne Formaajo waa inuu taariikhda Somalida meel fiican ka galaa.Waayo?\nIlaa maanta lama hayo Madaxwayne ka soo jeeda Daarood oo xilwareejinayakkkkkkkkkkk\nWay la baxsadaan,xilki iyo wixii wadanka yaalayba.\nFormaajo arinkaasi ha loo sheego si uu iskaga ilaaliyo arinkaasi.\nDabshid, adeer Qabyaaladdu hadday halkaa gaarto SACSAC bey kaa dhigta. Xasan Sheekh madaxweyne ka liita Somalia sooma marin ee waxaa kula gudboonayd inaad ka gaabsato. YAAN Xasan ahayn oo GABDHO beec geeyay “Awelba way dhoofijireen”? YAAN Xasan ahayn oo Maamulki Khaatumo State of Somalia dayriyay “Maamul la dhiso waxaa u dambeeya Galmudug”. YAAN Xasan ahayn oo dayriyay Dhusamareeb; “Magaalo madaxdi Galgaduud waa Dhusamareeb SHIRKANA waxaa lagu qabana CADAADO?” taaso keentay inay Beelo wada dhashay ay ISGARBIYAAN. Adeer waxaa fiicnaalahayd inaadan Xasan Sheekh siinin ammaan uusan lahayn DAQARRADUU noo gaystaan weli bogsoone. Ogow hadde Xasan EEDADAY baa dhashee. WBT\n…daqarraduu noo gaystaan weli bogsoone. ALLAA-weyn\nQOFKU WUXUU AMAAN HELAHAA MARKA LA ARKO MIDKA KA DANBEEYA OO KA LIITA SIDAAS AYAA XASAN LOO AMANAYAA MARKII LA ARKAY FIR GAAJO IYO MAQAARLE OO U DHAQMAYA SIDII KOOX BUR CAD AH\nEx madaxweyne xasan sheekh.\nAabihii Somaliya soo nooleyay. Aabihii aduunka baray in ay Somaliya weli aduunka la jaanqaadi karto. Aabihii dulqaadka ee Somaliya.\nMadaxweyne farmaajo ma talo ayuu u doontay madaxweyne xasan sheekh.\nCabdulaahi Yusuf ayaa bilaabay dagaaladii ka dib oo Sheik Shariif ku wareejiyey, Sheik Shariif, Xasan Sheik ku wareejiyey, Xasan Sheik Farmaajo ku wareejiyey insha Allah Farmaajo ku wareejin ninka parlemanka 4.5 keenaan, ilaa laga gaarayo one man one vote.\nXukun boobkii waa dhamaaday Somalia ninka isku dayana xagee xukumin ileen ninwalba goofkiisa waa yaqaane.🇸🇴🇸🇴🇸🇴🇸🇴🇸🇴\nAabihi Somalia nooleeyey iga dheh!\nWalle Maryooley weli ma ilbixin!\nAqligooda kama korin nin jeclaysi..\nThat’s why I Love federal.\nWaayo nin rag ah iyo bulsho wax qabsan karta waa nidaamka mar aan aan dheerayn na tusi doona.\n10 ilaa 20 sano isii, runta lagu wada ooyin.\nMeel uu Cabdullahi Yusuf xil ku wareejiray lama arag.Xataa meel lagu doortay lama arag e Ethopiya ayuu biyaha u siday.\nMarkiii dambe cidlo ayuu ku bakhtiyay.\nAkhyaarta Barxadda, middi midd ku taag laga fiican, caadifad Qabiil laga fiican, inaan laysu garaabin laga roon MARKA fadlan qolyahiina Xasan Sheekh difaaca soo ban dhiga WUXUU Subiyay oo la mahadiyay ANIGUNA waxaan idin xusuusin dhibaataduu geystay oo la eersadaye. WBT\nAdiga waxaad isleedahay Land of Punt hadal ku dur laakiin adiga ayaa isbahdilay in drogist arimaha Somalia ” Somali modern trouble history dhuuso kala socon tahay.\nWalaahi hadalkaaga agtayda muusaan culus kuma lahaandoono!\nWaayo nin wax og ma tihid, xitaa hadaadan ogeyn meel Cabdulaahi Yusuf lagu doortay iyo meel isku casilay, meel aas qaran lagu tukaday iyo meel lagu aasay iyo meel ku dhintay! Oo sida xoolaha baqtiyey oo dhiman.. Cudarka ku haya daawo malaha!\nIleen xoolo aduun la socon ayaan la doodi jiray!\nHadda ka dib wax kusoo qori maayo..\nNinkaa aad sheegatay Emaaratka ayuu ku bakhtiyay,kaalkacayo ayaa lagu aasay.\nSheeikh sharif ayaa ku biilijiray.\nAdeer anigu Xasan Sheik eedayn maayo, wax badan ka qaldamay laakiin waxaan ku ixtiraamin in umadda Somalida awlul amar u ahaa ama hogaan iyo in xukunka aqbalay in 4.5 qabiilada nin kale keeneen asagoo tolay oran.\nInkasta oo uusan oran karin oo wadanka general Udandese ah haystay ninka gaalada mushaarka siiya soo xir dhahaan xirayaan oo asaga wixii loo sheego yeelayey.\nSomalida mr Bahal oo kale ku jira!\nAnoo qabiil neceb in qabiil difaaco igu kalifay.\nIn qabiil la dhaafo haddii la diiday aniga in gobolkayga Puntland gobolada ugu horeeyo ka shaqayn weligay.\nI am federalist to the death. Naftayda u hurin in federal hirgalo, waa waxa keliya oo ku kala badbaadi karno.\nHa ila qabsan.\nIska daa waxa cunto oo nolol raadso!\nAqri Somali civilwar, hadiiba maskax kugu hartay.\nMarkaas ka dib dadka la sheekaysa.\nWaxna ha iisoo qorin. Aniga takhtarka maskaxda ma ihi.\nNinka wixii Somali dhexmaray dersin ilaa xoriyadda la qaatay iyo xoriyad doontii.\nDib u fiirin taariiqda Somalida ninka noocaas ah iyo gobolka kasoo jeedo boorka looga tegin.\nNin wixii dhacay ogeyn wax jooga iyo wax soo socda midna wax kama qaban karo.\nJaahil iska ordaya ama iska hadlaya waa la lahaan sida xoolaha!\nQof sheegtay in uu dhashay 1941 hadana sidaada oo kale u hadlaayo. Ma garan karo sida loo qancinaayo.\nMidda kale qofka aragtidiisa xurboo u yahay madaxda dalka soo maamushay iyo kuwa hadda maamulo intuba tegareyaal iyo mucaarad intaba wey leeyihiin. Laakii adiga waxaa kugu dhacay xanuun xasan sheekh maxamuud. Dadka waxaad ku beerlaxawsataa eedadeey ayaa dhashay. Laakii anigu waan diiday.\nMadaxweyne xasan sheekh maxamuud. Wax kale iska daaye waxaa wanaag kuugu filan siduu u wareejiyay marka laga guuleystay.\nWaxaa tusaale kuugu filan baddii Somaliya ee uu badbaadiyay dacwadeeda heegan ka furay.\nWaxaa tusaale kuugu filan siduu u xoojiiyay meel u saaray arimaha dibadda.waad ogyahay halkuu uga tegay ayey weli talaa.\nWuxuu dhisay dhamaan xafiisyada dowladda hadda joogto ku adeegato.\nAdiga wexey kaaga dhegtay.\nXasan Gabdho ayuu iibiyay adigoon weliba cadeyn u heynin.\nKhaatumo ma aqoonsan eeda ayaad uga dhigtay.\nGalmudug ayuu maamul u sameeyay eeda ayaad uga dhigtay.\nBal noo sheeg midka hadda aad tageerto waxa uu qabtay?\nWar xishoo marka laga hadlaayo dadka wanaagsan meesha lama keeno mahbariinta wadanka laga tarxiilay.\nReer quruc tariikh wanaagsan waxaa ugu dhaw mudane farmaajo. Waa hadii uu maro wadadii ay mareen.\nMadaxweyne aadan cabdulle cusmaan.\nMadaxweyne cabdi qaasim\nCafis dhamaan waanka dhacay\nQabyaalada iyo nin jeclaysiga waxay meel xun\nDhigtaa taarikhda dal lee yahay iyo hogaamiye dal\nMafaxwayne adan abdule osman dalkiisa o xoraa\nLa doortay dadkii somaliyed baa dortay xilkii marku\nKa degey dalkiisi kama cararin beertisu degay waa\nHogamiyaha keliya waqtiga dorashadii ka dib si\nCajiib ah xilka u warejiyey xukun isu dhibkii isaga\nIyo cabdirishiid calamka oo dhan ba wax ka qoray\nIsku meel lama dhigo hogaamiye daleed iyo nin\nXero amisom ilalinayso lagu doortay xilka markuu\nKa tagana ku dooda damaanad qaad isiiya iyo dal\nGarqaad, adeer horta aan kula kaftamo intaanan HUBKI cuslaa kugu harqin;\n-Adeer garaad kaaga arke MEEQA sanaad jidha?.\n§§§Adeer, horta waxaa loo baahanyahay Markaad cid la doodayso EDEB adna waaba ka arradantahay. *Tan 2baad looma baahna mana awoodid inaad dadka qalbigooda aqrisato HADDABA wixii la qoro si hufan u naqdi. *Tan 3xaad waxaa tahay nin Qabiliista ilaa hadda Lagase yaabee inaad ka korto ood Somalinimo gaadho. *Adeer waxaad ii soo qodhay waa raad DIGAAG oon ka ahayn Inuu Xasan u dagaalamay Badda Somali sona dhiciyay. *Maxaa keenay beer laxawsi “edadaybaa dhashay” adigoo kalan tusay inaan nac igu jirin. *Adeer INDHO far iska gelis looma baahne WAXAAN qoray wax ka beeni. *Horta Mujaahidiinti xijaabatay ILAAHAY SWT Jannadi haka waraabiye aan qaar wax kaaga sheego. *MA maqashay nin la dhihijiray YAASIIN oo ina adeerki oo Talyaaniga sirta SYL sii jiray ku dilay isgooyska CEELGAABTA Wuxuu ahaa C/Maxamuud. * Ma maqashay FAASHA FALANYAAME oo dhowr Talyaaniya ku dilay Xamar dhammaadki 40tameeyadi ilaa billowgi Kontomeeyadi una baxsaday JIGJIGA ilaa 1960na joogay BURCO Wuxuu ahaa Raxanweyn “Zoobe walaalki”. * Xalima Cuuke oo xabsiga Kismaayo ku dhex dhashay MAJEERTEEN. *Adeer Xaawo Taako taalladeedi aragtay OGAADEEN. *Waxaan malayn inaad haayso Taariikhdi; MUURO oo intoo laga cabsaday in C/Ciise gaaladu sumayso YIRI “aniga halay duro dhiiggana ha layga qaado intii Cabdullahi la sumayn lahaa waana isu ekaayeen”, C/RISAAQ X. XUSEEN & C/RASHIID CALI SHARMÀARKE oo gaarsiiyay Waqtigiisi inay Somalia noqoto Waddanka 4raad oo ugu quwad badan Afrika M/JERTEEN. *Adeer intaa waxaan kaga soo qaatay boqolaalki MUJAAHID oon Hawiyaha ahayn. *Mid aan fila inaadan jeclaysanayn, Farmaajo aabihi wuxuu ka mid ahaa Dhallinyaradi Horseedka SYL oo dhallinyarada xisbiyada PRO Talyaaniga la dagaalami jiray. ***LOP adeer waa kuu nacasnimo hadduu Garqaad ku duudsiiyo dhiigi awooweyaasha. Wuxuu ku dhihi kara WAAN kaaga badanahay Xamar BALSE unukaa leh kuma dhihikaro. Adeer dhiigaagi haka dhigin mid Macno làaan ku daatay ee raadso oo haysku soo oodin Burtinliyo & Gaalkacyo dhexdooda. Abwaanki wuxuu yiri; XIDIG BAAD KU DOONTE DAYAXAADBA LEEDAHAY adeer Xamar waxaa kaaleh kalsooniyari.\n+++Garqaad adaa yiri; Farmaajo fiican hadduu maro dariiqi “Madaxweyne aadan cabdulle cusmaan.\nMadaxweyne xasan sheekh maxamuud”. Luuqad Qabiil. §§§YAA IGA MAMNUUCAY INAAN MAR-MAR ISTICMAALO LAHJADDA SOMALI QALDAAN ama aan KAFTAMO?. WBT\nAdeer ragga aad taariiq hore in ogyihiin ka sugeyso maaha rag tan joogta og!\nTusaale waxay ku doodaan in Cabdulaahi Hawiye xamar cayriyey! Ma oga in heshiiska xilwareejinta ku jirto in madaxweynihii hore meel fog la geeyo si madaxweynaha cusub u helo jawi si xora ku shaqeeyo oo uusan agfariisan asaga iyo ragiisii xilka waayey.\nCabdulaahi Yemen oo Cali Cabdalle personal friends ahaayeen oo yemen dalbatay.\nSheik Shariif Kampala la dejiyey.\nXasan Turki oo weliba asaga noirobi coday lagu yiri, weli waa meel Xamar u dhow.\nNinka shuruudaas jebiya biilka laga jarin.\nWaxay afka barteen Mahbar la tirxiilay!\nMaskaxdooda cuqdad qabiil ma dhaafsana\nAdeer taariiqdaas waxbadan kala socdaa oo reer ayaa ka mid ahaa.\nSyl iyo raggii Talyani hurdada u diiday waxay ahaayeen reer Hobyoodkii Cali Yusuf madaxda u ahaan jiray.\nKuwaan waxaas lama waydiiyo.\nXamarna ayaga looma nicin ee wadanka federalka la xoojiyo oo Beledweyne, Burco iyo Bossaso Xamar wax uga baahan.\nCalaashaan dal wada nool oo hal magaalo ka nool ahayn.\nSalaan sharaf adeer.\nAniga waxaa la i baray in dadka iga weyn ixtiraamo, kuwaan adoo u sheegay in 1941 dhalatay oo madaxdii qaranka ahaa.\nXitaa warkaaga ma fahmi karaan.\nWaa ciyaal Faay Cali.\nOday axmed asc\nMeeqa sacadood ayey kugu qaadatay qoraalkaan. Farta shinbireed lagu soo xarxariiqay\nWaa xaqiiq wax badan ayaan kaa yarahay laakiin. Taasu igama hor istaageyso waxaan aaminahay iyo xaqiiqda jirto in aan sheego.\nOdayaasha adigoo kale ah waa kuwa qurbaha na keenay nagu abuuray qabyaaladda.\nMarka la eego qoraladaadu halka ay u dhacayaan. Iyo da.daad sheegatay wey kala duwan yihiin.\nOday axmed waa adeerkeey waa iiga kaa hiiliyay. Wax dhib ah iguma heyso laakiin waa lees yaqanaa aniga adeeradeey talyaani lagama soo reebin. Aderadeey weligood mahbar ma noqon.\nAdeeradaa liiska kuma jirin xitaa Talyani meel ka yimid ma aqoon iyo meel degi, marka qofqof reer Hobyood, saraakiishii Cali Yusuf ahaa sida Cabdulaahi Ciise ka mid ahaa.\nAqli moxog, Waambe iyo Gocoso dhaafsan ma jirin..\nMarkaan waqti waxaan kaaga sheekayn sida Kismayo oo in NFD lagu daro la damcay seconds uga fakatay in Kenya maanta ka mid ahaan sida Wajeer iyo Garissa.\nRaggii howshaas ka socon weyday reer adeerkaa kuma jirin..\nJabhad agoowgiis ahaayeen.